title: Fabian (näyttelijä)

text: Fabian julkaisi useita hittejä ja esiintyi lukuisissa elokuvissa. Vaikka hän oli etupäässä 1960-luvun idoli, hän ei ole täysin lopettanut uraansa myöhempinäkään vuosikymmeninään. Hänellä on tähti Hollywood Walk of Famella.


title: Fabian (näyttelijä)

text: Fabian poseerasi "Playgirlille" syyskuussa 1973. Hän on ollut kahdesti naimisissa.


title: Donna Wilkes

text: Donna Wilkes (s. 11. marraskuuta 1959) on yhdysvaltalainen näyttelijä.


title: Donna Wilkes

text: Wilkes on nähty muiden muassa elokuvissa "Blood Song" (1982) ja "Angel" (1984). Lisäksi hänet muistetaan 1980-luvulta "Päivien viemää" -televisiosarjasta.


title: Kuusamon vaakuna

text: Kuusamon vaakuna on Kuusamon kaupungin tunnus. Sen on suunnitellut heraldikko Kaj Kajander, ja se vahvistettiin käyttöön 23. marraskuuta 1959.


title: Kuusamon vaakuna

text: Vaakunan selitys on ”punakentässä hopeinen juokseva poro, jonka yläpuolella kultainen revontuli”. Revontulet kuvastavat pohjoista luontoa, ja poro viittaa Lapin tunnuseläimenä aikaan, jolloin Kuusamo oli osa Lappia sen eteläisimpänä kylänä.


title: Aikamatka (animaatiosarja)

text: Aikamatka () on David Wassonin luoma yhdysvaltalainen animaatiosarja, jonka tuotti Cartoon Network Studios. Sarjaa tuotettiin yhteensä 26 jaksoa, jotka esitettiin Yhdysvalloissa vuosien 2001–2003 aikana. Aikamatka huomioitiin viidesti Annie-ehdokkuudella. Suomessa sarjaa ovat esittäneet Cartoon Network ja Boomerang.


title: Aikamatka (animaatiosarja)

text: Sarja sijoittuu vuoteen 100 000 000, jolloin tulevaisuuden Maa-planeetta on rauhallinen, eikä sillä enää vallitse minkäänlainen kaaos. Sarjan kolme päähahmoa Tuddrussel, Larry 3000 ja Otto asuvat maata kiertävällä avaruusasemalla. Kolmikko yrittää pääasiassa pitää historian merkittävät henkilöt ja tapahtumat alkuperäisinä, kun jostain syystä jokin historiallinen henkilö ryhtyykin aivan toisiin tekoihin, kuin historian mukaan olisi pitänyt.


title: Rick Savage

text: Richard ”Rick” Savage (s. 2. joulukuuta 1960 Sheffield) on englantilaisen hard rock -yhtye Def Leppardin basisti ja yksi yhtyeen perustajista. Hänestä käytetään lempinimeä ”Sav”, jotta hän ei sekoittuisi yhtyeen toiseen Rickiin, rumpali Rick Alleniin.


title: Rick Savage

text: Rick Savage vietti lapsuutensa vanhempiensa Sally ja Ken Savagen, sekä veljiensä Bryanin ja Johnin kanssa Sheffieldissä. Savagella oli todella hyvät välit veljiensä kanssa. Hänen vanhempi veljensä John opetti Savagea soittamaan kitaraa, kun Savage oli vasta kymmenen vuoden ikäinen. Savagen ensimmäisiä kappaleita, joita hän oppi soittamaan vanhalla akustisella kitaralla, oli mm. Rod Stewartin Maggie May.


title: Rick Savage

text: Savage oli jo nuoruudessaan hyvin paljon kiinnostunut myös jalkapallosta. Noin kymmenvuotiaana hänet valittiin pelaamaan ”Sheffield Schools All-Star” -joukkueeseen. Savage pelasi joukkueessa noin kolme vuotta, kunnes ammattijoukkueiden kuten Sheffield Unitedin ja Sheffield Wednesdayn valmentajat huomasivat hänen kykynsä. Kummatkin joukkueet kutsuivat hänet harjoitteluohjelmaan. Savage oli (ja on edelleen) suuri Sheffield Wednesdayn ihailija, mutta joukkue oli ollut jo pitkään liigan pohjalla, kun taas Sheffield Unitedilla oli hyvät tulevaisuudennäkymät. Savage seurasi sydäntään ja liittyi Sheffield Unitediin. Hän pelasi joukkueessa kaksi vuotta, kunnes hänet erotettiin luultavasti siksi, ettei hän pannut parastaan. Sen jälkeen hän päätti siirtyä musiikin pariin.


title: Rick Savage

text: Rick Savage perusti ensimmäisen, mutta nimettömän yhtyeensä ystävänsä Tony Kenningin kanssa. Siihen kuului myös pari muuta koulukaveria: kitaraa soittanut Peter Doubleday ja laulajana toiminut Nicholas MacKay. Myös Savage itse soitti kitaraa. Yhtye soitti pääosin cover-kappaleita.


title: Rick Savage

text: Pete Willis kuuli nimettömästä yhtyeestä ja kysyi, voisiko hän liittyä siihen. Hänet otettiin avosylin vastaan ystävänsä basisti Paul Hampshiren kanssa. Doubleday korvattiin Petellä ja niin oli kasassa yhtye nimeltä Atomic Mass. He eivät koskaan soittaneet maksullisia keikkoja, vaan heidän ainoa oikea esityksensä oli Taptonin voimistelusalissa, jota myös Joe Elliott oli katsomassa.


title: Rick Savage

text: Koulujen päätyttyä vuonna 1977 Savage, Pete ja Tony päättivät pysyä yhdessä yhtyeenä. Koska Pete oli kitaristina parempi, Savage päätti ottaa sen sijaan basson ja hänestä tuli yhtyeen basisti. Myöhemmin rumpali Tony korvattiin Rick Allenilla ja Joe Elliott liittyi yhtyeeseen solistiksi ja Steve Clark toiseksi kitaristiksi. Samalla yhtyeen nimi vaihdettiin Def Leppardiksi.


title: Rick Savage

text: Nykyään Savage soittaa Washburn XB920 (4-kielinen) ja XB925 (5-kielinen) -bassokitaroilla. Hän on soittanut pitkään myös Hamer-merkkisillä bassokitaroilla.


title: Rick Savage

text: Savage asuu Sheffieldissä vaimonsa Paigen ja heidän kahden yhteisen poikansa, Scottin ja Tylerin, sekä Paigen tyttären Jordanin kanssa. Savagella on oikeassa käsivarressaan tatuoituna kirjain P, joka on Paigen nimen alkukirjain.


title: Rick Savage

text: Savage sairastui 1990-luvulla Bellin halvaukseen, joka aiheutti hänelle kasvojen lihasten heikkenemisen. Hän on parantunut, mutta seuraukset sairaudesta ovat edelleen näkyviä varsinkin hänen ollessa uupunut.


title: Joseph P. Allen

text: Joseph Percival Allen (s. 27. kesäkuuta 1937, Crawfordsville Indiana) on NASAn astronautti. Hän kävi Millsin koulun ja on Indianan Crawfordsvillen lukion vastavalmistunut ja sai humanististen tieteiden kandidaatin tutkinnon matematiikasta ja fysiikasta.


title: Fantastic Mr. Fox

text: Fantastic Mr. Fox on vuonna 2009 ensi-iltansa saanut Wes Andersonin ohjaama stop motion -tekniikalla tehty animaatioelokuva, joka perustuu Roald Dahlin lastenromaaniin "Kekseliäs kettu". Elokuvan tuotantoyhtiö on 20th Century Fox. "Fantastic Mr. Fox" on viimeinen 20th Century Foxin elokuva, joka käyttää vuonna 1994 lanseerattua CGI-logoa.


title: Pimeän hehku

text: Pimeän hehku on vuonna 1996 valmistunut, Yle TV2:llä esitetty suomalainen televisiosarja. Vuonna 1996 esitetty alkuperäinen sarja on 13-osainen. Sarjasta tehtiin myös lyhennetty 8-osainen kansainvälinen versio, joka esitettiin Yle TV2:lla alkuvuodesta 1999.


title: Pimeän hehku

text: "Pimeän hehku" kertoo kuvitteellisen Kansallisen Yrityspankin eli KYP:n alasajosta ja fuusioinnista. Avainhenkilöt taistelevat asemastaan ja omaisuudestaan ja myös heidän läheisensä joutuvat osallisiksi siekailemattomasta valtapelistä. Samaan aikaan Kuolan niemimaalta lähtee KYP:n rahoittama ydinpolttoainelasti Itä-Afrikkaan ja lastin mukana salainen erä tappavaa plutoniumia. Pohjamerellä laivalla syttyy tulipalo ja miehistö saa säteilyvammoja, mutta kuolemanlasti jatkaa matkaansa, kunnes loppunäytös näytellään myrskyävällä Espanjan rannikolla Vigon edustalla.


title: Ellen Datlow

text: Ellen Datlow (s. joulukuu 1949) on yhdysvaltalainen antologisti ja kriitikko. Hän toimi pitkään "Omni"-lehden toimittajana. Hän oli myös pitkään Scifi.com-sivuston novellijulkaisun "Scifictionin" päätoimittaja. Suomeksi ovat ilmestyneet Datlowin toimittamat antologiat "Ei vain verestä: Vampyyriantologia" (1989), "Ensimmäinen kerta: Eroottisia scifi-novelleja" (1990) ja "Aavistus verta" (1991).


title: Patrick Süskind

text: Patrick Süskind (s. 26. maaliskuuta 1949) on saksalainen kirjailija. Hänet tunnetaan etenkin esikoisromaanistaan "Parfyymi" (1985).


title: Patrick Süskind

text: Süskind opiskeli historiaa Saksassa ja Ranskassa. Hänestä tuli yksi Saksan suosituimmista näytelmäkirjailijoista monologinäytelmällään "Bassoviulu" vuodelta 1981. Süskind on myöhemminkin kirjoittanut erityisen paljon draamaa, kuten televisiosarjojen ja elokuvien käsikirjoituksia.


title: Patrick Süskind

text: Süskindin esikoisromaani on vuonna 1985 ilmestynyt "Parfyymi" ("Das Parfum"). Tuoksuista ja hajuvesistä kertovasta, 1700-luvun Ranskaan sijoittuvasta historiallisesta romaanista tuli kansainvälinen suurmenestys, ja se palkittiin World Fantasy Awardilla vuonna 1987. Kirjasta tehtiin samanniminen elokuva vuonna 2006.


title: Patrick Süskind

text: Süskindin teoksista suomennettu on myös näytelmä "Bassoviulu" (nimellä "Kontrabasso") ja pienoisromaani "Kyyhkynen" ("Die Taube", 1987).


title: Patrick Süskind

text: "Parfyymin" jälkeen Süskind vetäytyi julkisuudesta. Hän ei kommentoi kirjotuksiaan, anna haastatteluja tai julkaise valokuvia itsestään. Hän ei myöskään suostunut ottamaan vastaan "Parfyymin" voittamia kirjallisuuspalkintoja.


title: Ammanniat

text: Ammanniat ("Ammannia") on punavartisten vesikasvien suku. Siihen kuuluu 25–30 lajia, joita tavataan Euroopassa, Australiassa, Aasiassa, Afrikassa ja Amerikoissa. Niillä on punertavat lehdet ja köynnöstävä kasvutapa. Monia ammannialajeja käytetään akvaariokasveina. Niitä kutsutaan myös konjakkikasveiksi. Joistakin taas on tullut riisipeltojen rikkakasveja.


title: Flamingo Las Vegas

text: Flamingo Las Vegas on hotelli ja kasino Las Vegas Stripin varrella Paradisessa Nevadassa. Flamingon perusti pahamaineinen gangsteri Bugsy Siegel vuonna 1946. Flamingossa on 3 626 huonetta, ja sen hotellialueen yhteispinta-ala on 7 153 m². Flamingon teemana ovat South Beach ja Neo-Retro. Hotellin omistaa nykyään Harrah’s Entertainment. Flamingolla on ollut vuosien saatossa monta nimeä: sen nimi oli vuosina 1950–1952 "The Flamingo", 1952–1974 "The Fabulous Flamingo", 1974–1999 "Flamingo Hilton" ja vuodesta 1999 alkaen "Flamingo". Flamingo oli myös 83 metrin korkeudellaan Las Vegasin korkein rakennus vuosina 1965–1969.


title: Verkkolehdet

text: Verkkolehdet ("Aponogeton") on vesikasvisuku, jonka monet jäsenet ovat suosittuja akvaariokasveja. Verkkolehdet elävät luonnossa trooppisilla vesialueilla Aasiassa, Afrikassa ja Australiassa. Sukuun kuuluu 45-50 lajia ja ne risteytyvät helposti, joten lajinmääritys on hankalaa.


title: Verkkolehdet

text: Suvun nimilaji verkkolehti ("Aponogeton madagascariensis") verkkomaisine lehtineen on kotoisin Madagaskarilta. Akvaariokasviksi keräämisen pelättiin aiemmin tehneen kasvista uhanalaisen sen luonnollisilla kasvupaikoilla, mutta sitä on löydetty laajemmilta alueilta.


title: Verkkolehdet

text: Verkkolehdillä on lyhyt juurakko, joka voi olla mukulamainen. Lehtiasento on kierteinen. Ruodillisten lehtien lapa on toisinaan ikkunamainen. Lavassa on vahva keskisuoni, sen kanssa samansuuntaisia suonia ja vahvat poikittaissuonet. Kasvit ovat tavallisesti yksikotisia: hede- ja emikukat sijaitsevat samassa kasviyksilössä. Kukinto on pitkävanainen ja usein tiheän tähkämäinen. Siinä on melko pienet ja perättömät kukat, vaikka niissä on usein enemmän tai vähemmän huomiota herättävät kehälehdet. Koko kukinto on värikäs. Joillakin lajeilla kukat ovat vastakohtaisia. Emikukissa on joutoheteitä ja kahdesta yhdeksään emilehteä, jotka ovat erillisiä ja vuorottain kehälehtien kanssa. Kukassa on myös mesiäisiä. Kussakin emilehdessä on 1-12 siemenaihetta pohjaistukkaan kiinnittyneinä. Kukan osia voi olla vielä hedelmässä jäljellä. Siementä peittää limakerros, ja sen sisällä on vihreä tai valkoinen alkio.


title: Verkkolehdet

text: Kasvullisten varsien kärkikasvusolukko (apikaalimeristeemi) on ainakin useimmiten kahtia jakautuva. Varressa ei ole johtojänteitä, mikä on sopeutuma vesielämään. Maitiaisputkia on, ja ne ovat nivelikkäitä. Siitepölyhiukkanen on monosulkaattinen, siinä on yksi iturako. Siemenkuoressa on ilmakanavia ja sen sisin kerros (endotegmen) on tanniinipitoinen tai se on erilaistumaton ja läpikuultava.


title: Kriinumit

text: Kriinumit ("Crinum") on narsissikasvien suku, johon kuuluu noin 100 lajia. Ne kasvavat sipuleista ja kasvattavat komean kellomaisen kukan lehdettömän kukkavarren päähän. Lehdet ovat sileälaitaiset, pitkulaiset. Kriinumeita kasvaa tropiikissa jokien ja lampien reunoilla. Jotkin lajit ovat näyttäviä akvaariokasveja. Niitä on kotoisin Afrikasta ja Aasiasta. Myös kuivalla maalla eläviä kriinumeita viljellään koristekasveina.


title: Bakopat

text: Bakopat eli rasvalehdet ("Bacopa") on ratamokasveihin ("Plantaginaceae") kuuluva vesikasvien suku. Siihen kuuluu 70–100 lajia. Joitakin lajeja käytetään rohdoskasveina: ihonhoidossa tai älylääkkeinä eli nootropiineina.


title: Bakopat

text: Bakopien suvussa on myös suosittuja akvaariokasveja. Niillä on paksut, vahapintaiset lehdet, joten kalat eivät yleensä syö niitä.


title: Näin puhui Zarathustra

text: Näin puhui Zarathustra () on saksalaisen filosofi Friedrich Nietzschen tunnetuin teos, jota hän myös itse piti tärkeimpänään. Kirja on rakenteeltaan kaunokirjallinen, mutta sisällöltään filosofian perusteos.


title: Näin puhui Zarathustra

text: Nietzsche kirjoitti ja julkaisi teoksen neljänä eri osana vuosina 1883–1885. Se ei kuitenkaan saanut suurta suosiota heti ilmestyessään vaan vasta myöhään 1900-luvun puolella.


title: Näin puhui Zarathustra

text: Kirjan näennäisenä päähenkilönä on iranilainen profeetta Zarathustra, joka kuitenkin levittää Nietzschen ajatuksia, ei historiallisen esikuvansa eli zarathustralaisuuden perustajan aatteita.


title: Näin puhui Zarathustra

text: Kirja sisältää monia Nietzschen filosofian pääkohtia kuten "ennustus" Yli-ihmisestä, ikuisen paluun konsepti ja ajatus tahdosta valtaan ihmiskunnan pohjimmaisena motivaationa. Zarathustra kritisoi kirjan aikana useasti uskontoja ja valtioita, syyttäen heitä ihmisen voiman rappeuttamisesta.


title: Näin puhui Zarathustra

text: Kuuluisa lause "Jumala on kuollut" esiintyy tässä kirjassa. Nietzsche kirjoitti lauseen jo aiemmin teokseen "Iloinen tiede", mutta tässä teoksessa lauseesta tuli kuuluisa. Myös sitaatti "Menossa naisiin, älä unohda piiskaa!" on tästä kirjasta.


title: Näin puhui Zarathustra

text: Richard Strauss sävelsi teoksen innoittamana sävelrunon "Also sprach Zarathustra".


title: Näin puhui Zarathustra

text: Kirjallisuudentutkija Harold Bloom kutsui "Näin puhui Zarathustraa" ”lukukelvottomaksi”.


title: Participatory Culture Foundation

text: Participatory Culture Foundation (PCF) on yhdysvaltalainen voittoa tavoittelematon säätiö, jonka tavoitteena on "mahdollistaa ja tukea itsenäistä, yrityksistä riippumatonta luovuutta ja poliittista aktiivisuutta". Säätiö perustettiin helmikuussa 2005 ja se toimii Worcesterista, Massachusettsista käsin. PCF:ia edelsi projekti nimeltä Downhill Battle. PCF:in ensisijainen projekti on täysin ilmainen ja avoimen lähdekoodin omaava Internet-televisioalusta Miro. Aiemmin Miro tunnettiin myös nimellä Democracy Player.


title: Participatory Culture Foundation

text: PCF on vastaanottanut taloudellista tukea Rappaport Family Foundationilta, Mitch Kaporin Open Source Applications Foundationilta, Surdna Foundationilta, Knight Foundationilta sekä lukuisilta yksityisiltä tukijoilta. Mozilla Foundation suuntasi oman stipendinsä PCF:in avoimen lähdekoodin videoprojekteihin toukokuussa 2007.


title: Miro (sovellus)

text: Miro (ent. "Democracy Player") on Participatory Culture Foundationin kehittämä avoimen lähdekoodin Internet-televisionkatseluohjelma Linux-, Windows- ja Mac OS X -käyttöjärjestelmille. Miro koostuu sisäänrakennetusta RSS-verkkosyötteenlukijasta, BitTorrent-ohjelmasta sekä videotoistimesta (Linuxissa Xine-, Mac OS X:ssä Quicktime- ja Windowsissa VLC-pohjainen).


title: Miro (sovellus)

text: Miron avulla voi esimerkiksi seurata ja tallentaa videoita eri videopalveluista, kuten YouTubesta tai Google Videosta, katsella tavallisimpia videotiedostoja, seurata videopodcasteja ja ladata videoita BitTorrentista. Miron saa ladattua ilmaiseksi sen kotisivuilta.


title: Keiholehdet

text: Keiholehdet ("Sagittaria") on vesikasvien suku, jonka monet lajit ovat suosittuja akvaariokasveja. Joidenkin lajien meheviä juurakoita käytetään ravinnoksi Pohjois-Amerikassa ja Itä-Aasiassa. Suvun lajit risteytyvät helposti.


title: Keiholehdet

text: Suomessa elää kaksi keiholehtien sukuun kuuluvaa lajia: pystykeiholehti ja kelluskeiholehti.Akvaarioissa suosittuja lajeja:


title: Seitsemäs manner

text: Seitsemäs manner on vuonna 1989 valmistunut Michael Haneken ohjaama elokuva. Tämä Haneken esikoiselokuva perustuu tositapahtumiin, ja Haneke pyrkii kuvauksessaan välttämään tapahtuman selittämistä.


title: Seitsemäs manner

text: Elokuva on ensimmäinen osa trilogiasta, johon kuuluvat lisäksi "Bennyn video" (1992) ja "Amok – 71 katkelmaa" (1994). Tällä elokuvalla hän laskee perustan elokuvissaan toistuvalle elokuvalliselle kielelle, tyylipiirteille ja aiheiden valinnalle, jotka ovat vastedes hänen elokuviensa tunnusmerkkejä.


title: Seitsemäs manner

text: Tapahtumat sijoittuvat suunnilleen 1980-luvun lopun Itävaltaan. Kertomus jakautuu kolmeen jaksoon. Itävaltalainen keskiluokkainen perhe tuhoaa omaisuutensa ja tappaa lopuksi itsensä. Perheeseen kuuluvat isä George, äiti Anna – nimien muunnelmat esiintyvät monissa Haneken elokuvissa – ja heidän tyttärensä Eva. Keskiluokkaisen ydinperheen elämä kulkee arjen rutiineissa, eivätkä päivät eroa toisistaan. Epätoivoisessa yrityksessään saada vanhemmilta huomiota ja rakkautta tytär Anna teeskentelee sokeutuvansa. Tyttären tilanne ja arjen apeus, jotka kuvastavat parikunnan onnetonta avioliittoa, saavat maljan vuotamaan yli, ja he myyvät autonsa, irtisanoutuvat työpaikoistaan ja päättävät päästä eroon ahdistavasta elämästä tappamalla itsensä.


title: Seitsemäs manner

text: Elokuvan ensiesitys oli 20. toukokuuta 1989 Cannesin elokuvajuhlilla Ranskassa. Elokuvan tempo on rauhallinen, vuorosanoja on vähän, ja enimmäkseen elokuva koostuu pitkistä pysähtyneistä kuvista ja tarkkailevista otoista, jotka ovat ominaisia useimmille Haneken elokuville. Elokuva on leikattu samalla tavalla kuin "71 katkelmaa", siten että leikkaukset ovat äkillisiä ja jokaisen kohtauksen välissä on lyhyt tauko. Käsikirjoitus oli aluksi tarkoitettu televisiolle, jolle hän oli aiemmin työskennellyt, mutta mikään kanava ei ollut kiinnostunut siitä, joten Haneke päätti tehdä siitä pitkän elokuvan.. Elokuvan aihe perustuu lehtiuutiseen.


title: Seitsemäs manner

text: Elokuva on saanut kaksi palkintoa:


title: Kloraatti

text: Kloraatti on kloorihaposta peräisin oleva anioni, jonka kemiallinen kaava on ClO. Ne ovat voimakkaita hapettimia ja kloridin hapetusluku kloraatti-ionissa on +V. Kloraatit ovat yleensä hyvin vesiliukoisia. Kuumennettaessa kloraatit hajoavat jolloin muodostuu lämpötilasta riippuen joko perkloraatteja ja klorideja tai happea ja klorideja:


title: Kloraatti

text: 4 KClO → 3 KClO + KCl


title: Kloraatti

text: 2 KClO → 2 KCl + 3 O


title: Kloraatti

text: Hapot hajottavat kloraatti-ionin perkloraatiksi ja klooridioksidiksi:


title: Kloraatti

text: 3 ClO + 2 H → 2 ClO(g) + ClO


title: Kloraatti

text: Voimakkaat pelkistimet pelkistävät kloraatti-ionin kloridiksi:


title: Kloraatti

text: ClO + 3 Zn + 6 H → Cl + 3 Zn + 3 HO


title: Kloraatti

text: Kloraatit tulisi pitää erillään orgaanisista tai helposti hapettuvista materiaaleista, koska ne muodostavat herkästi syttyviä tai räjähtäviä seoksia. Kloraatteja käytettiin paljon pyrotekniikassa, tosin niiden käyttö väheni epävakaudesta johtuen.


title: Natalie Gregory

text: Natalie Gregory (s. 20. lokakuuta 1975) on yhdysvaltalainen näyttelijä. Hän esiintyi nimikkoroolissa vuoden 1985 "Liisassa Ihmemaassa" ja lisäksi muun muassa Jenniferin äänenä "Oliverissa ja kumppaneissa" (1988). Hän oli uransa kulta-aikana ehdolla Young Artist Awardin saajaksi.


title: Maailman ruokakriisi 2007–2008

text: Vuosien 2007–2008 maailman ruokakriisi kertoo vuosina 2007-2008 alkaneiden ravinnon maailmanmarkkinahintojen nousun aiheuttamasta yhteiskuntakriisistä. YK:n Maailman ruokaohjelma WFP ja Elintarvike ja maatalousjärjestö FAO raportoivat ruokamellakoista 30 maassa toukokuussa 2008. Järjestöt vaativat ruoka-avun lisäämistä muun muassa EU:n kehitysapuministereiltä Brysselissä. Järjestöjen mukaan hätäavun lisäksi maiden omaa maataloutta on tehostettava. Ruokakriisi haittaa vakavasti 100 miljoonan ihmisen elämää.


title: Maailman ruokakriisi 2007–2008

text: FAO:n mukaan 37 maata on ruokakriisissä, joista 21 maata on Afrikassa. Afrikan riisistä on puolet tuontitavaraa ja vehnästä 85 %. Maailmanpankin mukaan ruoan maailmanmarkkinahinta on noussut 83 % kolmessa vuodessa. FAO:n mukaan (vuonna 2010) maailmanmarkkinahinnat ovat pudonneet vuoden 2008 huippuluvuista, mutta hinnat ovat korkeampia kuin vuonna 2006 ja hintojen arvioidaan jatkavan vaihtelevina.


title: Maailman ruokakriisi 2007–2008

text: Maailmanlaajuisen kriisin taustalla on useita samanaikaisia tekijöitä. Ilmastonmuutos on aiheuttanut epätavallisia kuivuuskausia ja tulvia. Öljyn hinnan nousu on korottanut lannoitteiden, ruoan kuljetuksen ja teollisen maatalouden kustannuksia. Niiden seurauksena viljelypinta-alaa on vähennetty. Myös biopolttoaineiden lisääntyvä käyttö on korvannut viljanviljelyn peltoalaa. Ruokatottumukset ovat muuttuneet, erityisesti lihan syönnin suosio on kasvanut elintason kohoamisen myötä Aasian maissa. Kaikki nämä tekijät yhdessä ruokavarastojen koon rajoittamisen ja ruokateollisuuden pörssiosakkeiden epävakauden kanssa ovat aiheuttaneet maailmanlaajuisen ruokakriisin .


title: Maailman ruokakriisi 2007–2008

text: Toimittaja Aileen Kwan mukaan ruokakriisin syynä on rajojen avaaminen ulkomaisille tuotteille ja kotimaisen maatalouden laiminlyönti. Kansainvälisen valuuttarahaston IMF:n ja Maailman kauppajärjestö WTO:n vaatimat rakennemuutosten ehdot ovat hänen mukaansa olleet tuhoisia maiden omalle elintarviketuotannolle ja vähentäneet niiden elintarviketuotannon omavaraisuutta. Kahtena viime vuosikymmenenä viljelijöille maksetut investointituet on lakkautettu, pienviljelijöitä ohjattiin suuntautumaan kotimarkkinoiden sijaan kansainvälisille markkinoille ja markkinat avattiin ulkomaisille tuottajille. Tuki suunnattiin vientiin peruselintarvikkeiden tuen sijaan. Tämän johdosta tuontituotteet ovat korvanneet monissa maissa paikallisesti tuotetut elintarvikkeet viimeisten 20 vuoden aikana.


title: Maailman ruokakriisi 2007–2008

text: Esimerkiksi FAO:n kustantaman vuonna 2006 julkaistun raportin mukaan Kamerun sovelsi riisin tuotantoon Kansainvälisen valuuttarahaston ja Maailman kauppajärjestön politiikkaa vuodesta 1994: viljelyn tuki lopetettiin, lannoitetuotanto yksityistettiin ja tuontitulli lakkautettiin. Köyhimmät viljelijät joutuivat lopettamaan viljelyn kokonaan kalliiden lannoitteiden vuoksi. Riisin tuonti kasvoi 152 000 tonnista 301 000 tonniin vuosina 1999-2004. Paikallisen viljelyn kannattavuus laski ja se vähentyi 31 prosenttia vuosina 1999-2004. Toinen WTO:n ohjeiden mukaan tuontirajoituksia vähentänyt maa oli Norsunluurannikko. Vuosina 1997-2004 maan oma riisintuotanto väheni 40 prosenttia tuonnin kasvun vuoksi. Liberia puolestaan tuo ulkomailta 90 prosenttia riisistä, vaikka maa voisi tuottaa sitä itsekin.


title: Maailman ruokakriisi 2007–2008

text: Bernissä kriisikokouksessa YK:n pääsihteeri Ban Ki-Moon, Maailmanpankin pääjohtaja Robert Zoellick ja WTO:n pääjohtaja Pascal Lamy puolustivat vapaakauppaa ratkaisuna ongelmaan.


title: Maailman ruokakriisi 2007–2008

text: Viljelyyn tarvittavien siementen ja lannoitteiden hinnat ovat nousseet.


title: Maailman ruokakriisi 2007–2008

text: Tutkija Gutu Olana Wayessan mukaan (Helsingin yliopisto, Kehitysmaatutkimuksen laitos) ruokaongelmassa on kyse myös resurssien jakamisesta. Afrikan ja Etiopian pitäisi pystyä tuottamaan ruokaa ihmisilleen ilman ruoka-apua. Hänen mukaansa ratkaisuksi ei pitäisi miettiä vain tuotannon lisäämistä henkeä kohti, vaan myös etnisiä suhteita, demokratiakysymyksiä, ihmisoikeuskysymyksiä ja sananvapautta. Esimerkiksi vaikka Etiopian talous on viime vuosina kasvanut, se ei ole hyödyttänyt köyhiä. UNICEF varoitti kesäkuussa 2008 kuuden miljoonan lapsen nälänhädästä Etiopiassa. Ruoan hinnan nousu ja kuivuus vaikeuttavat tilannetta entisestään. Etiopian hallitus lisäsi vehnän tukea kriisin vuoksi.


title: Maailman ruokakriisi 2007–2008

text: Aiemmin kolmannen maailman nälänhätään vaikutti ruokaviljelmien muuttaminen kaupalliseen käyttöön esimerkiksi tupakan tuotantoon. Tuolloin kolmannen maailman nälkää torjuttiin suurten viljantuottajamaiden ylijäämäviljalla. Nyt ylijäämäviljaa ei enää ole, sillä energian tuottaminen autojen polttoaineeksi on poistanut ylijäämäviljan markkinoilta . Vuonna 2006 maailmassa oli yhtä ihmistä varten varattu 0,416 hehtaaria viljelysmaata. Yhdysvalloissa luku oli 0,559 hehtaaria. Vuonna 2005 viljelyksessä oli 2684 miljoonaa hehtaaria. .


title: Maailman ruokakriisi 2007–2008

text: Kuivuudesta aiheutuneet Australian satotappiot, maailman ravinnon varmuusvarastojen vähennykset, pörssikeinottelu ja ainakin kasvavasta lihan tuotannosta johtuva kysynnän kasvu ovat myös nostaneet ravinnon maailmanmarkkinahintoja.


title: Maailman ruokakriisi 2007–2008

text:
EREC:n mukaan nälkä perustuu köyhyyteen, ei ravinnon puutteeseen. EREC:n mukaan pääsyiksi elintarvikkeiden hintojen nousuun on arvioitu Aasian kysynnän kasvu, ilmastosta aiheutuneet (kuivuus, tulvat) satotappiot joissain päätuottajamaissa, vientirajoitukset, taloudellinen spekulointi ja kallis öljy. Merrill Lynch:n mukaan öljyn hinta olisi 15 % korkeampi ilman biopolttoaineita. Alle prosentti maailman maatalousmaasta käytetään biopolttoaineiden tuotantoon.
Euroopan komission ja Euroopan parlamentin mukaan 20-22.5.2008 EU:n biopolttoaineita ei voida pitää syynä ravinnon hinnan nousuun viimeisten 18 kuukauden aikana. EU:n maatalousmaasta käytetään vain 2-3 % biopolttoaineiden tuotantoon. Sen sijaan biopolttoaineet lisäävät energiaturvallisuutta, estävät ilmastonmuutosta ja ovat ainoa kestävä vaihtoehto fossiiliselle öljylle.


title: Maailman ruokakriisi 2007–2008

text: Mikäli yhden ihmisen tarvitsema viljelysala säilyy entisellään, tarvitaan maailmassa vuonna 2050 viljelysmaata 3820 miljoonaa hehtaaria eli noin 43 % enemmän kuin nykyään. Jo nyt lähes puolet maailman väestöstä kärsii aliravitsemuksesta. Mikäli väestönkasvu säilyy ennusteiden mukaisena, ihmisten ravinnon tuottaminen tulee olemaan valtava haaste. Siihen ei riitä nykyinen tehomaatalouskaan, joka perustuu uusiutumattomien luonnonvarojen käyttöön monin tavoin. Biopolttoaineet tuotetaan lähes kokonaan ruokakasveista ja ne siis kilpailevat ruoantuotannon kanssa. Liikenteen polttoainetarve on valtava. Niin kauan kuin mittaviin kulutusta rajoittaviin toimiin ei ryhdytä, tekniikan tohtori Kimmo Klemolan mielestä on kestämätöntä valmistaa ruoasta autoja varten biopolttoaineita .


title: Maailman ruokakriisi 2007–2008

text: Ainakin seuraavissa maissa on ollut vuonna 2008 ruokamellakoita, joissa on vastustettu korkeita hintoja tai jotka muuten saivat sytykkeensä ruokakriisistä: Egypti, Haiti, Jemen, Filippiinit, Kamerun, Mosambik, Marokko ja Indonesia. . Toukokuussa 2008 mellakointia oli myös Somalian pääkaupungissa Mogadishussa, jossa hallitus joutui puuttumaan niihin sotilaallisesti.


title: Maailman ruokakriisi 2007–2008

text: Ruoan kallistuminen johtaa aterioiden laadun heikkenemiseen. Vähäravinteinen ruokavalio puolestaan jouduttaa osaltaan hivin kehittymistä aidsiksi ja altistaa hiv-positiiviset vaarallisille infektioille, kuten tuberkuloosille. Monipuolinen ravinto on olennainen osa hiv-hoidon onnistumista. Virusta kantavat aikuiset tarvitsevat päivässä 10-30 prosenttia enemmän energiaa kaloreilla mitattuna kuin terveet aikuiset. Kasvuikäiset hiv-positiiviset lapset puolestaan tarvitsevat jopa kaksinkertaisen määrän energiaa muihin ikätovereihinsa verrattuna. Lisäksi hiv-lääkkeet aiheuttavat vatsavaivoja tyhjään vatsaan otettuna. Tämä voi johtaa siihen, ettei sairastunut halua ottaa lääkkeitä lainkaan.


title: Maailman ruokakriisi 2007–2008

text: IFPRI eli Kansainvälinen elintarvikepolitiikan tutkimuslaitos etsii ratkaisuja nälkä- ja köyhyysongelmiin. Esimerkiksi Keniassa kalakauppiaana toimivat naiset saattavat myydä kalastajille seksiä ilman ehkäisyä, jotta rahaa jäisi riittävästi kallistuvien peruselintarvikkeiden ostamiseen. Pohjois-Afganistanissa jotkut naiset ja nuoret tytöt joutuvat jo turvautumaan prostituutioon ruoan kallistumisen takia. YK:n mukaan yhä korkeammalle kipuavat hinnat suistivat viime vuonna 50 miljoonaa ihmistä nälänhädän partaalle. Hinnannousun taustalla ovat muun muassa biopolttoaineiden käytön lisääntyminen, ruoan kysynnän kasvu vaurastuvassa Aasiassa, viljelyalueiden kuivuus sekä keinottelu elintarvikkeiden hinnoilla .


title: Maailman ruokakriisi 2007–2008

text:
Köyhissä maissa perheen tuloista ruoka nielee 70-80 prosenttia, Suomessa ruoan osuus kulutusmenoista on 12 prosenttia. Suomessa ruoan kuluttajahintojen ennustetaan nousevan 6-8 prosenttia vuonna 2008.
Yhdistyneet kansakunnat on perustanut korkeatason ”palokunnan” torjumaan maailman ruokakriisin aiheuttamia ongelmia. YK pyrkii järjestämään 48 miljardia dollaria lisärahoitusta Maailman elintarvikeohjelmalle (WFP).


title: Joey Lawrence

text: Joseph "Joey" Lawrence (s. 20. huhtikuuta 1976) on yhdysvaltalainen näyttelijä ja muusikko. Hän tuli 1980–1990-luvuilla tunnetuiksi "Gimme a Break!" -show'sta sekä televisiosarjasta "Kullannuppu". Hänelle myönnettiin vuonna 1993 Young Artist -palkinto.


title: Joey Lawrence

text: Lawrence päätti näyttelijäntöidensä ohessa ryhtyä levyttäväksi artistiksi. Hän osallistui vuonna 2006 Yhdysvaltain "Dancing with the Stars" -kilpailuun.


title: Joey Lawrence

text: Lawrencen molemmat veljet, Matthew ja Andrew Lawrence, ovat itsekin näyttelijöitä.


title: Teräsvilla

text: Teräsvilla on ohuista teräslangoista tehtyä mattoa, jota käytetään pintojen hiomiseen ja puhdistukseen.


title: Teräsvilla

text: Langat valmistetaan höyläämällä pyöreä teräslanka poikkileikkaukseltaan monikulmion muotoiseksi. Leikkuutavasta riippuen saadaan monenlaisia lankoja, joissa koko langan pituudelta voi olla esimerkiksi kolme tai neljä särmää; yhtä hyvin poikkileikkaus voi olla vaikkapa sirpin muotoinen. Särmien kulma eli terävyys, kuten myös käytetyn teräksen kovuus vaikuttaa teräsvillan karkeuteen. Karkeampi teräsvilla on myös tehty paksummista langoista kuin hienompi.


title: Teräsvilla

text: Leikkaamisessa ei ole pakko käyttää öljyä, jolloin saadaan täysin puhdasta teräsvillaa. Vastaavaa villaa myös valmistetaan pehmeämmistä metalleista, kuten pronssista tai alumiinista


title: Teräsvilla

text: Teräsvillan etu verrattuna hiekkapaperiin on se, että langanmyötäiset kaapivat särmät eivät aiheuta pintaan naarmuja yhtä helposti, kuin hiekanjyvästen pistemäiset kärjet.


title: Teräsvilla

text: Teräsvillalaadut karkeimmasta hienoimpaan ovat: 4 - 3 - 2 - 1 - 0 - 00 - 000 - 0000. Teräsvillaa käytetään yleensä maalin hiomiseen. Sitä voidaan käyttää myös puhdistukseen, jolloin siihen voi olla sekoitettuna myös saippuaa. Joskus yhdistelmää kutsutaan saippuavillaksi.


title: Teräsvilla

text: Hieno teräsvilla on helposti syttyvää ja märkänäkin palavaa. Se tulee suojata kipinöiltä ja pitää erossa virtalähteistä, sillä jo 9 voltin pariston riittää kuumentamaan hienon villan syttymispisteeseen. Ominaisuutta voi myös hätätapauksessa hyödyntää käyttämällä teräsvillaa taulana.


title: Matthew Lawrence

text: Matthew William Lawrence (s. 11. helmikuuta 1980 Abington, Pennsylvania, Yhdysvallat) on yhdysvaltalainen näyttelijä. Hän esiintyi muun muassa Jack Hunterin roolissa televisiosarjassa "Isojen poikien leikit".


title: Matthew Lawrence

text: Lawrence oli ehdolla Young Artist Awardin saajaksi vuosina 1989, 1992, 1993, 1995, 1996 ja 1997. Myös hänen veljensä Joey ja Andrew ovat näyttelijöitä.


title: Danielle Fishel

text: Danielle Christine Fishel (s. 5. toukokuuta 1981 Mesa, Arizona, Yhdysvallat) on yhdysvaltalainen näyttelijä. Hän on esiintynyt muun muassa Topanga Lawrencen roolissa televisiosarjassa "Isojen poikien leikit".


title: Danielle Fishel

text: Fishel on nähty myös useissa elokuvissa. Hän oli joulukuussa 1998 "Seventeen"-lehden kannessa.


title: Danielle Fishel

text: Fishel on palkittu YoungStarilla vuonna 1998. Hän oli uudelleen ehdolla 2000. Hän on lisäksi ollut ehdolla kahden Young Artist -palkinnon saajaksi vuosina 1996 ja 1997.


title: Ben Savage

text: Bennett Joseph "Ben" Savage (s. 13. syyskuuta 1980 Chicago, Illinois, Yhdysvallat) on yhdysvaltalainen näyttelijä. Hänet muistetaan muun muassa Cory Matthewsin roolista televisiosarjassa "Isojen poikien leikit".


title: Ben Savage

text: Savage on näyttelijä Fred Savagen veli.


title: Fred Savage

text: Fredrick Aaron ”Fred” Savage (s. 9. heinäkuuta 1976) on yhdysvaltalainen näyttelijä. Hän näytteli varhaisteini-ikäisenä pääosaa palkitussa televisiosarjassa "Kesä 68" ("The Wonder Years", 1988–1993).


title: Fred Savage

text: Stanfordin yliopistosta valmistunut Savage on myöhemmällä iällään tehnyt myös ohjaustöitä.


title: Fred Savage

text: Savage on ollut ehdolla kahden Emmy-palkinnon ja kahden Golden Globen saajaksi. Hän voitti vuosina 1987, 1988 ja 1989 kolme Young Artist -palkintoa.


title: Fred Savage

text: Hän on näyttelijä Ben Savagen veli.


Matthew Gray Gubler: the Unauthorized Documentary on viisiosainen sarja teeskenneltyjä dokumentteja, joissa parodioidaan Hollywood-käyttäytymistä. Sarjan on ohjannut Matthew Gray Gubler ja hän on myös sarjan pääosassa. Sarjaa voi katsoa Youtubesta Matthew Gray Gublerin viralliselta Youtube-kanavalta.
Sarjaa on kuvattu Criminal Mindsin kuvausten aikana. Criminal Minds -televisiosarjassa Gubler näyttelee Dr. Spencer Reidiä.


title: Archetype

text: Archetype on yhdysvaltalaisen industrial metal-yhtyeen Fear Factoryn viides studioalbumi. Sen julkaisi 20. huhtikuuta vuonna 2004 levy-yhtiö Liquid 8. Toisin kuin yhtyeen aiemmat levyt, albumi ei ole konseptialbumi. Musiikillisesti albumi palaa Demanufacture-albumin tyyliin, mistä monet yhtyeen fanit pitivät.


title: Archetype

text: Archetype julkaistiin myös rajoitettuna painoksena digipak-versiona, joka sisälsi bonus-DVD:n. Riippuen siitä, mistä digipak-versio on ostettu, DVD sisältää joko materiaalia heidän Australian-kiertueeltaan ja videon kappaleelle "Cyberwaste" tai materiaalia albumin tekovaiheesta.


title: Archetype

text: Albumi debytoi Yhdysvalloissa Billboard 200 -listan sijalla 30. Suomessa se nousi niin ikään virallisen albumilistan sijalle 30.


title: Archetype

text: Kaikki kappaleet säveltänyt Raymond Herrera ja Christian Olde Wolbers sekä sanoittanut Burton C. Bell, ellei toisin mainittu.


title: People+Arts

text: People+Arts on viihteeseen keskittynyt televisiokanava, joka on suunnattu Espanjaan, Portugaliin sekä Latinalaiseen Amerikkaan. Kanavan omistavat BBC ja Discovery Networks.


title: People+Arts

text: People+Artsin ohjelmisto on sekoitus brittiläisiä televisiosarjoja, tositelevisio-ohjelmia, harrastusohjelmia sekä joitakin yhdysvaltalaisia sarjoja. Kanavan ohjelmisto esitetään joko sarjojen alkuperäisellä kielellä tekstitettynä portugaliksi tai dubattuna espanjaksi.


title: Gostinyi Dvor

text: Gostinyi Dvor () on Pietarin suurin tavaratalo ja ostoskeskus, jonka pinta-ala on 53 000 m². Rakennus valmistui vuosina 1757–1785 ja sitä pidetään yhtenä maailman vanhimmista ostoskeskuksista. Rakennus on kokonaisen korttelin kokoinen ja sijaitsee Nevski prospektin varrella.


title: BBC Entertainment

text: BBC Entertainment on kansainvälinen televisiokanava, jonka ohjelmisto koostuu komediasta, draamasta sekä viihdeohjelmista, jotka on tuottanut BBC tai jokin muu brittiläinen televisiotuotantoyhtiö. Lokakuussa 2006 BBC Entertainment korvasi BBC Prime Asian Singaporessa, Hongkongissa, Thaimaassa ja Etelä-Koreassa. Kanava aloitti saman vuoden joulukuussa Malesiassa. BBC Entertainment aloitti Intiassa toukokuussa 2007. Kanavaa on mahdollista katsoa myös Puolassa, jossa se aloitti joulukuussa 2007. BBC Entertainment on kokonaan BBC Worldwiden omistama. Suomessa kanavan korvasi 13. huhtikuuta 2015 BBC Brit.


title: Juha Lehti

text: Juha Lehti (s. 1960 Helsinki) on suomalainen, Sir Elwoodin hiljaiset värit -yhtyeestä tunnettu laulaja, lauluntekijä ja kitaristi. Lehti on tehnyt suuren osan yhtyeensä kappaleista, muiden muassa hitit "Neiti Kevät", "Älä mee" ja "Pahaa verta". Juha Lehden ja Sir Elwoodin musiikkia on nimitetty "keskiolutjatsiksi". Myös Lehden tulkinta Juice Leskisen alun perin Sakari Kuosmaselle tekemästä "Rakkauden haudalla" -kappaleesta on saanut paljon radiosoittoa.


title: Juha Lehti

text: Silloin, kun Sir Elwoodin hiljaiset värit ei tee keikkoja, harkittuun tahtiin esiintyy Juha Lehden ja Junnu Saaresahon muodostama Sir Elwood Duo.


title: Yleisurheilun alle 18-vuotiaiden maailmanmestaruuskilpailut 2001

text: Vuoden 2001 yleisurheilun alle 18-vuotiaiden maailmanmestaruuskilpailut käytiin 12.–15. heinäkuuta Debrecenissä, Unkarissa.


title: Domninos Larissalainen

text: Domninos Larissalainen (; n. 420 Larissa, Syyria – n. 480 jaa.) oli varhaiskeskiajalla elänyt syyrianjuutalainen matemaatikko. Hän tutki paljon lukuihin liittyvää teoriaa eli lukujen välisiä riippuvuuksia ja verrannollisuutta.


title: Domninos Larissalainen

text: Domninos syntyi Orontes-joen läheisyydessä sijainneessa Larissan kylässä. Matkustettuaan Ateenaan, hän pääsi Platonin Akatemian silloisen johtajan Syrianoksen oppilaaksi. Syrianoksella oli samanaikaisesti toinenkin oppilas, Proklos. Oppilaat kilpailivat keskenään. Prokloksen oppilaan Marinoksen mukaan Syrioanoksen annettua oppilailleen tehtäväksi valita kahdesta aiheesta esitelmän, jonka he yhdessä esittelisivät. Aiheina olivat orifilaiset teoriat ja oraakkelit. Riita syntyi jo aiheenvalinnasta, sillä Domninos halusi valita orfilaisuuden kun Proklos taas oraakkelit. Marinos kertoo, etteivät he olleet päässeet yhteisymmärrykseen Syrianoksen kuoltua. Heidän erimielisyydet syveni entisestään, kun he väittelivät siitä, miten Platonin filosofiaa pitäisi tulkita. Väittelyn voidaan katsoa jossain määrin päättyneen Prokloksen voittoon, koska muut akatemialaiset pitivät hänen näkökulmaa parempana. Proklos seurasi opettajaansa Akatemian johtajana, kun Domninos palasi takaisin kotikyläänsä Larissaan.


title: Domninos Larissalainen

text: Domninoksen matemaattiset saavutuksia alettiin tiedostaa vasta vuonna 1832 "Manual of Introductory Arithmetic" -teoksen ( julkaisun myötä. Saavutusten tärkeyden ymmärtämiseen kesti vielä vuoteen 1884 asti, jolloin Paul Tannery alkoi julkaista Domninoksen töitä. Domninos kirjoitti elämänsä aikana useita teoksia, mutta niistä tunnetuin "How to take a ratio out of a ratio" () julkaistiin kuitenkin vasta vuonna 1883. Domninos käsittelee "Manual of Introductory Arithmetic" -teoksessaan lukujen suhteita ja mittasuhteita. Teoksen lopussa hän kertoo käsittelevänsä aiheita syvällisemmin teoksessa "Elements of Arithmetic" (, ’"Artimetiikan alkeet"’). Ei kuitenkaan tiedetä kirjoittiko Domninos koskaan tätä teosta. T. L. Heath epäili, ettei teos ole Domninoksen vaan jonkun muun aikalaisen kirjoittama. Bulmer-Thomas vakuuttaa "Dictionary of Scientific Biography" -tietokirjassaan sen olevan Domninoksen tai ainakin osittain.


title: Dana Plato

text: Dana Plato (alk. Dana Michelle Strain, s. 7. marraskuuta 1964, Maywood, Kalifornia, Yhdysvallat – 8. toukokuuta 1999 Moore, Oklahoma, Yhdysvallat) oli yhdysvaltalainen näyttelijä, tunnettu lapsitähti. Hänen ensiesiintymisensä elokuvissa tapahtui 11-vuotiaana, vuonna 1975 elokuvassa "Kadonnut jäljettömiin".


title: Dana Plato

text: Sittemmin hän näytteli muun muassa televisiosarjassa "Diff'rent Strokes" vuosina 1978–1986. Tuona aikana hän meni naimisiin Lanny Lambertin kanssa ja synnytti pojan. Hän on näytellyt myös elokuvissa "", "Viikonloppu Kaliforniassa" ja sarjassa "Kuuden miljoonan dollarin mies".


title: Dana Plato

text: Hänen uransa kääntyi laskuun 1980-luvun lopulla eikä hän enää saanut isoja rooleja. Hän oli urallaan kolme kertaa A Young Artist Award -ehdokkaana. Hänen loppuaikansa oli huono ja käytti kovia huumeita vuosia. Dana Plato kuoli lääkkeiden yliannostukseen 34-vuotiaana.


title: Freedom day

text: Freedom day () on eteläafrikkalainen juhlapäivä, joka juhlistaa maan ensimmäisiä vapaita ja demokraattisia vaaleja vuonna 1994. Päivää vietetään 27. huhtikuuta, ja se on kansallinen vapaapäivä Etelä-Afrikassa.


title: Yleisurheilun Afrikan-mestaruuskilpailut 2008

text: Vuoden 2008 yleisurheilun Afrikan-mestaruuskilpailut käytiin 30. huhtikuuta – 4. toukokuuta Addis Abebassa, Etiopiassa.


title: Seppo Hakasalo

text: Seppo Juhani ”Säppi” Hakasalo (1959 Kannus – 2003 Lestijärvi ) oli suomalainen muusikko, laulaja ja lauluntekijä, joka tunnettiin erityisesti hänen Säppi-yhtyeestään. Hänen tunnetuimpia kappaleitaan lienevät ”Asfalttilaturi”, ”Sotaveteraani” ja ”Kotiin”. Hakasalo on tehnyt sanoituksia myös Ilona-yhtyeelle. Ennen Säppi-orkesteria hänellä oli Human Being -niminen yhtye, joka levytti yhden singlen vuonna 1985. Hakasalo menehtyi vuonna 2003 sairauskohtaukseen.


title: Tikku-ukko

text: Tikku-ukko on ihmistä kuvaava viivoista muodostuva hahmo. Tikku-ukon osat ovat yleensä kaksi jalkatikkua, kaksi käsitikkua, yksi vartalotikku (edellisiä pitempi) ja päänä on ympyrä, johon on yleensä piirretty kasvot. Tikku-ukkoa käytetään joissain sarjakuvissa, koska se on helppo piirtää. Kotitekoisissa animaatioissa tikku-ukkoa käytetään usein ihmisen tilalla, koska se on merkittävästi helpompi piirtää. Tikku-ukkoja käytetään myös erilaisten tietokonepelien hahmoina. Tästä esimerkkinä on peli Free Rider 2, jossa ohjataan pyöräilevää tikku-ukkoa läpi erilaisten tasojen. On olemassa myös animaatio-ohjelmia, esimerkiksi Pivot Stickfigure Animator, jossa voi tehdä tikku-ukoista animaatioita.


title: Kim Lindström

text: Kim Lindström (s. 1946 Helsinki) on suomalainen tietokirjailija, sijoittaja, yrittäjä ja konsultti. Koulutustaustaltaan hän on valtiotieteen maisteri ja kansantaloustieteilijä.


title: Kim Lindström

text: Lindströmillä on pitkä ura arvopaperialan yritysten johtotehtävissä. Hän on toiminut Yhdyspankin rahastoyhtiössä, varainhoitoyhtiö Carnegie Varainhoidossa sekä Norvestiassa. Hän on myös toiminut Yhdyspankin pääekonomistina sekä on ollut perustamansa Fides Asset Managementin pääomistaja ja hallituksen puheenjohtaja. Hänellä on myös monipuolinen kokemus hallitustehtävistä.


title: Kazushi Sakuraba

text: Kazushi Sakuraba (; s. 14. heinäkuuta 1969 Japani) on japanilainen vapaaottelija. Hän on otellut muiden muassa Ultimate Fighting Championship, PRIDE Fighting Championships ja HERO'S-organisaatioissa. Nykyään hän kilpailee DREAM-organisaatiossa. Hän voitti Royce Gracien vuonna 2000 ottelussa, joka on vapaaottelun historian pisin ottelu (90 min).


title: Suden aika

text: Suden aika on Michael Haneken ohjaama elokuva, joka valmistui vuonna 2003.


title: Suden aika

text: Elokuva sijoittuu nimeämättömäksi jäävään eurooppalaiseen maahan ja noin 2100-luvun alun teknologiseen maisemaan. On tapahtunut katastrofi, jonka seurauksena karja on poltettu ja saastumattomasta vedestä on kova puute. Elokuvassa keskitytään kaksilapsisen perheen tapahtumiin. Perhe pakenee kaupungista maaseutuasunnolleen, jonka joku toinen perhe on kuitenkin vallannut. Seuranneessa kärhämässä Georges saa surmansa ja muu perhe joutuu pakenemaan ja menettää omaisuutensa. Anne lapsineen joutuu selviytymään maailmassa, jossa ei ole lakia tai järjestystä ja jossa ruuan ja juoman hankintakin on vaikeaa.


title: Punatähkä

text: Noropunatähkä eli punatähkä ("Liatris spicata") on monivuotisena koristekasvina eli perennana viljelty kasvilaji.


title: Punatähkä

text: Noropunatähkä kasvaa 40–70 senttimetriä korkeaksi. Sillä on jämäkkä varsi ja purppuranpunainen tähkämäinen kukka, joka avautuu heinä-syyskuussa.


title: Punatähkä

text: Noropunatähkää kasvaa villinä Pohjois-Amerikan itäosissa.


title: Punatähkä

text: Noropunatähkä viihtyy kuivilla ja aurinkoisilla paikoilla.


title: Vapaaelektronilaser

text:
Vapaaelektronilaser (, FEL) on laser, joka tuottaa koherenttia sähkömagneettista säteilyä. Vapaaelektronilaserin toimintaperiaate poikkeaa paljon perinteisen laserin toimintaperiaatteesta. Siinä säteilyä ei saada aikaan kaasun, nesteen tai kiinteän olomuodon laserin tavoin jonkin aineen elektronitiloja virittämällä vaan säteily syntyy lähes valonnopeudella kulkevien elektronien mutkitellessa erilaisten magneettijonojen aikaansaamissa magneettikentissä.
Vapaaelektronilasereiden tuottaman säteilyn aallonpituus on tavanomaisista lasereista poiketen säädettävissä mikroaaltoalueelta aina röntgensäteilyalueelle. Kaikki vapaaelektronilaserit eivät pysty kattamaan koko aallonpituusaluetta vaan vain tietyn osan siitä. Vapaaelektronilaserit ovat tyypillisesti isoja laitteita, jopa satoja metrejä pitkiä.


title: Vapaaelektronilaser

text: Ensimmäisen ehdotuksen vapaaelektronilasereista esitti John M. J. Madey vuonna 1971. Kesti kuitenkin kuusi vuotta ennen kuin Madey rakensi kollegoidensa kanssa ensimmäisen vapaaelektronilaserin Stanfordin yliopistossa. Nykyään vapaalektronilasereita on useissa eri tutkimuskeskuksissa. Maailman ensimmäinen pehmeän röntgenalueen vapaaelektronilaser FLASH valmistui vuonna 2000 Hampuriin. Ensimmäinen kovan röntgenalueen vapaaelektronilaser LCLS Stanfordissa sai aikaan ensimmäisen säteensä huhtikuussa 2009.


title: Russ Hamilton

text: Russ Hamilton on yhdysvaltalainen pokerinpelaaja, joka voitti vuoden 1994 World Series of Pokerin (WSOP) pääturnauksen. Voittonsa jälkeen hän oli osallisena Ultimate Bet -pokeriserverin skandaalissa, jossa Hamilton myönsi varastaneensa 16-18 miljoonaa dollaria pelaajien rahoja käyttäen ohjelmaa, joka näytti vastustajien kortit.


title: Russ Hamilton

text: Hamilton opiskeli sähköinsinööriksi, mutta muutti 36-vuotiaana Las Vegasiin pelaamaan ammatikseen. Tätä ennen hän oli pelannut laittomissa korttiringeissä Detroitissa. Hän aloitti Vegasissa pelaamalla blackjack-turnauksia yhdessä ammattilaisten kuten Stanford Wong, Anthony Curtis, Blair Rodman ja Fred David kanssa. Hän menestyi hyvin, kunnes ammattilaisilta kiellettiin osallistuminen turnauksiin ja näin hän siirtyi takaisin pokeriin.


title: Russ Hamilton

text: Vuoden 1994 WSOP-turnauksessa hän voitti lopun kaksinpelissä Hugh Vincentin – ykköspalkinto oli miljoona dollaria. WSOP-voittonsa jälkeen Hamilton keskittyi enimmäkseen käteispeleihin (vaikkakin saavutti hyviä sijoituksia WSOP:ssa voittonsa jälkeenkin). Vuonna 2005 hän perusti Ultimate Blackjack Tourin. Vuonna 2006 Hamilton kutsuttiin pelaamaan televisioituun blackjack-ohjelmaan World Series of Blackjackiin.


title: Russ Hamilton

text: Toukokuussa 2008 Hamilton pokeriuran turnausansiot ylittivät 1,5 miljoonaa dollaria.


title: Hector Pieterson

text: Hector Pieterson (myös Peterson tai Pietersen, ) oli eteläafrikkalainen koululainen, joka kuoli poliisin avattua tulen mieltään osoittaneita koululaisia vastaan Sowetossa 16. kesäkuuta 1976. Uutinen Pietersonin kuolemasta johti laajoihin mellakoihin.


title: Hector Pieterson

text: Vuonna 1974 bantuopetuksen ministeri Michael C. Botha ja varaministeri Andries Treurnicht päättivät aloittaa aikaisemmin huomiotta jätetyn bantuopetuksen lain pykälän toimeenpanon, jonka mukaan opetuksessa tuli käyttää englantia ja afrikaansia tasaveroisesti. Mustien eteläafrikkalaisten mielessä afrikaans liittyi maan sortojärjestelmään ja monet koulujen johtokunnat kieltäytyivät toteuttamasta päätöstä ja oppilaat alkoivat boikotoida oppitunteja. 16. kesäkuuta 1976 sadat lukiolaiset Sowetossa lähtivät mielenosoitusmarssille koulultaan kohti alueen jalkapallostadionia vastalauseena afrikaansinkielistä opetusta vastaan. Orlando Westin alueella poliisit pysäyttivät mielenosoituksen ja vaativat osallistujia poistumaan paikalta. Yhteenotto muuttui väkivaltaiseksi ja noin kaksikymmentä oppilasta, mukaan lukien Hector Pieterson, kuoli poliisien luoteihin.


title: Hector Pieterson

text: Pieterson nousi kansainväliseen kuuluisuuteen, kun johannesburgilaisen "The World" -sanomalehden valokuvaajan Sam Nziman kuva kuolettavasti haavoittunutta Pietersonia kantaneesta oppilaasta, jonka vierellä juoksi tämän sisar Antoinette, julkaistiin ympäri maailmaa. Muutama kuukausi valokuvan julkaisemisen jälkeen "The World" -lehti lakkautettiin. Nykyisin Orlando Westissä on Hector Pietersonille omistettu museo.


title: Hector Pieterson

text: Hector Pietersonin sukunimestä on lehdissä esiintynyt erilaisia kirjoitusasuja, mutta perheen mukaan oikea kirjoitusmuoto on Pieterson. Perheen alkuperäinen sukunimi oli Pitso, mutta he muuttivat sen pyrkiessään tulemaan luokitelluiksi värillisiksi apartheid-järjestelmän rotuluokittelussa.


title: Snatch – hävyttömät

text: Snatch – hävyttömät on Guy Ritchien ohjaama komediallinen rikoselokuva vuodelta 2000. Elokuvan keskeisissä pääosissa ovat Jason Statham, Brad Pitt, Rade Šerbedžija, Stephen Graham ja Adam Fogerty.


title: Snatch – hävyttömät

text: "Snatch" menestyi erinomaisesti elokuvissa sekä oli kriitikoiden kehuma. Budjetti oli 10 miljoonaa ja keräsi yli 30 miljoonan lipputulot Yhdysvalloissa, kun taas Isossa-Britanniassa summa oli 12 miljoonaa.


title: Snatch – hävyttömät

text: Elokuvan juoni koostuu ikään kuin kahdesta toisiinsa yhdistyvästä tarinasta, jotka molemmat tapahtuvat Lontoossa. Ensimmäisen tarinan perustana on 84:n karaatin timantti, jonka Franky Four Fingers varastaa myydäkseen sen newyorkilaiselle Aville. Asetelmaa sekoittaa kuitenkin entinen KGB-agentti Puukko-Boris, joka palkkaa kolme amatööriä varastamaan himotun timantin itselleen.


title: Snatch – hävyttömät

text: Toisen juonen keskeisempänä henkilönä toimii nyrkkeilypromoottori Turkish, joka on ystävänsä Tommyn kanssa ostamassa asuntovaunua ”mustalaisilta”. Turkishin ja Tommyn henkivartija George joutuu kahnauksiin mustalaisten kanssa ja päätyy ottelemaan erään näistä, Mickey O'Neillin, kanssa. George tyrmätään. Huonoon kuntoon mennyt henkivartija on yksi Turkishin luottonyrkkeilijöistä ja nyt hänen tilalleen tarvittaisiin uusi nyrkkeilijä – seuraavat nyrkkeilykisat ovat jo parin päivän kuluttua. Turkish päätyy lopulta henkivartijansa tyrmänneeseen Mickeyyn. Ongelmana on kuitenkin se, että Mickeyn pitäisi hävitä ottelu neljännessä erässä mutta tämä ei suostu häviämään.


title: Snatch – hävyttömät

text: Elokuva sisältää samanlaisia teemoja kuten Guy Ritchien ensimmäinen pitkä elokuva "Puuta, heinää ja muutama vesiperä". Lisäksi muun muassa kohtaus, jossa Vinnie Jonesin näyttelemä Tony läimäyttää auton oven kiinni jolloin se paukahtaa erään gangsterin päähän, on samanlainen kuin kohtaus "Puuta, heinää ja muutama vesiperä" -elokuvassa. Ritchie käytti myös ensimmäisessä elokuvassaan esiintyneitä Vinnie Jonesia, Jason Stathamia ja Jason Flemyngia myös "Snatchissa". "Snatchilla" on juonellisia yhtäläisyyksiä myös Quentin Tarantinon vuonna 1994 ohjaaman elokuvan "Pulp Fiction" kanssa. Kummassakin elokuvassa hahmojen toimintaa motivoi jokin arvokas tavara, "Snatchissa" timantti ja "Pulp Fictionissa" salaperäinen salkku. Kummankin elokuvan juoneen liittyy myös järjestetty nyrkkeilyottelu.


title: Live at the Dynamo

text: Live at the Dynamo on Skycladin toinen livealbumi. Se sisältää samoja kappaleita kuin Another Fine Mess, johtuen siitä että albumi nauhoitettiin samalla keikalla. Albumin vain julkaisi eri levy-yhtiö, Burning Airlines.


title: History Lessens

text: History Lessens on Skycladin kokoelma-albumi. Albumin nimi täydessä pituudessa on "History Lessens – An Introduction to the Artist".


title: No Daylights... Nor Heeltaps

text: No Daylights... Nor Heeltaps on englantilaisen Skycladin vuonna 2002 julkaistu albumi, joka koostuu uudelleen nauhoitetuista yhtyeen klassikkokappaleista. Albumilla laulaa ensi kertaa Kevin Ridley, joka on ollut yhtyeen tuottaja ja kitaristi.


title: Käypä arvo

text: Käypä arvo on todennäköinen luovutushinta, joka kaupan kohteesta vapailla markkinoilla saataisiin toisistaan riippumattomien tahojen välisessä kaupassa. Vastaava termi on myös "markkina-arvo". Käyvän arvon muodostumiseen vaikuttaa myös henkilökohtainen hyötyarvo, johon liittyvät muun muassa vaihtoehtoiset hankintamenot ja odotettavissa olevat käyttökustannukset.


title: Käypä arvo

text: Käypää arvoa voi selvittää monilla menetelmillä. Eniten käytetty on kauppa-arvomenetelmä, jossa ratkaisun perusteena ovat arvostettavan kohteen kanssa vertailukelpoisten kohteiden myynnit. Jos vertailukauppoja ei ole riittävästi, arvostuksessa voidaan käyttää apuna esimerkiksi tuottoarvoihin perustuvia laskentakaavoja.


title: Käypä arvo

text: Kiinteistöjen arvon määrityksessä voidaan yleisesti käyttää kauppa-arvoa, tuottoarvoa tai kustannusarvoa.


title: A Semblance of Normality

text: A Semblance of Normality on folk metal -yhtye Skycladin yhdestoista studioalbumi, joka julkaistiin 21. kesäkuuta 2004. Monella albumin kappaleista esiintyy jäseniä Royal Philharmonic Orchestra -orkesterista.


title: Jig-a-Jig

text: Jig-a-Jig on folk metal -yhtye Skycladin EP-levy, joka julkaistiin huhtikuussa 2006. Sitä ei julkaistu levy-yhtiön kautta, joten sitä on myyty vain yhtyeen konserteissa ja verkkosivuilla. EP sisältää coverin rockyhtye East of Edenin kappaleesta ”Jig-a-Jig” sekä kolme kappaletta "A Semblance of Normality" -albumin nauhoitussessiosta. Nämä kappaleet suunniteltiin singleä varten, jota ei koskaan julkaistu.


title: Seiken densetsu: Legend of Mana

text: Seiken densetsu: Legend of Mana (), Yhdysvalloissa Legend of Mana, on Squaren kehittämä toimintaroolipeli, joka julkaistiin PlayStationille osana "Seiken densetsu" -videopelisarjaa.


title: Seiken densetsu: Legend of Mana

text: "Seiken densetsu: Legend of Manassa" on tarkoituksena luoda oma maailma, jossa peliä eteenpäin kuljettavat tehtävät suoritetaan. Valittuaan pelihahmoksi joko nais- tai miespuolisen henkilön ja tälle tarkoitetun aseen pelaaja rajaa kuvaan ilmestyneeltä Fa'Dielin maailmankartalta neliönmuotoisen alueen, josta pelin maailma muodostuu. Pelaajan valitsema alue jakautuu useaan pienempään neliöön, joihin on tarkoitus asettaa ympäristöä muuttavia artefakteja. Niiden avulla voidaan luoda esimerkiksi metsiä, vuoria, keitaita ja kaupunkeja, jotka avaavat samalla uusia tehtäviä. Palkinnoksi tehtävien suorittamisesta pelaaja saa uuden artefaktin.


title: Seiken densetsu: Legend of Mana

text: Taistelut käydään pelin edeltäjien mukaisesti reaaliajassa. Kohdattuja vihollisia voidaan vahingoittaa pelihahmon aseella tai Mana-henkien loitsuilla, joita opitaan tiettyjä musiikkisoittimia soittamalla. Yhteenotoissa voidaan myös käyttää tekoälyn tai toisen pelaajan ohjaamia apureita, joita ovat pelin tarinaan liittyvät hahmot sekä kasvatusta tarvitsevat lemmikit. Aseista ja haarniskoista voidaan myös rakentaa päähahmoa avustavia golemeita, jotka eivät ole pelaajien ohjattavissa.


title: Seiken densetsu: Legend of Mana

text: Pelihahmolle liitettäviä aseita ja varusteita voidaan hankkia kaupoista, mutta niitä on mahdollista myös takoa. Taottavat varusteet ovat sitä vahvempia, mitä kalliimpia niiden raaka-aineet ovat. Aseista voidaan myös tehdä aiempaa voimakkaampia, kun ne yhdistetään johonkin esineeseen.


title: Seiken densetsu: Legend of Mana

text: "Seiken densetsu: Legend of Mana" jakaantuu kolmeen eri tehtävistä koostuvaan päätarinaan, jotka ovat ”Jumi-tarina”, ”Lohikäärmetarina” ja ”Keijutarina”. Kullakin juonen haaralla on omat keskushenkilönsä, joiden elämään pelaajan hahmo vaikuttaa. Pelin läpäisy vaatii vähintään yhden tarinan suorittamista. Pelaaja voi myös suorittaa useita vapaavalintaisia kertomuksia.


title: Seiken densetsu: Legend of Mana

text: ”Jumi-tarina” käsittelee häviävään jumi-kansaan kuuluvia Ruria ja Shinjuhimeä, jonka arvokkaina pidettyjä jalokivisydämiä havittelee korumetsästäjä Sandra. ”Lohikäärmetarinan” päähenkilöinä ovat taas sisarukset Larc ja Sierra, jotka ovat liittoutuneet eri puolille neljän lohikäärmeen valtataistelussa. ”Keijutarinassa” seurataan neljän lapsuudenystävän, Matildan, Irwinin, Daenan ja Escadin, suhteita. Maailman tuhoa tavoittelevan Irwinin toimet johtavat lopulta ihmisten ja keijujen väliseen konfliktiin.


title: Seiken densetsu: Legend of Mana

text: "Legend of Mana" päättyy edeltävistä kertomuksista riippumattomaan "Manan legenda" -tarinaan, jossa pelaajan ohjaama sankari saapuu maailman hyvinvointia säätelevälle Mana-puulle ja taistelee Manan jumalatarta vastaan. Jumalattaren hävittyä riutunut Mana-puu alkaa jälleen kukoistaa, kun pienet kasviolennot istuttavat itsensä sen runkoon.


title: Seiken densetsu: Legend of Mana

text: Yhdysvaltalaiskriitikoiden arviot "Legend of Manasta" vaihtelivat hyvän ja keskinkertaista huonomman välillä. "Next Generation", "Official U.S. Playstation Magazine" ja "Electronic Gaming Monthly" -lehdistä yksikään ei antanut hyväksi laskettavaa arvosanaa, mutta peli menestyi paremmin pelisivustojen arvosteluissa. Tuloksen 8.3/10 antanut IGN piti erityisesti "Legend of Manan" eloisaksi ja kauniiksi kuvaamastaan kaksiulotteisesta grafiikasta. Sivusto tosin epäili pienimuotoisten toimintojen, kuten lemmikin kasvatuksen ja golemin rakentamisen tarpeellisuutta ja harmitteli "Secret of Manaa" rajoittuneempaa moninpeliä.


title: Seiken densetsu: Legend of Mana

text: GameSpotin mielestä "Legend of Manan" pelimekaniikka ei vastannut edeltäjiensä tasoa. Peli kuitenkin sai kehuja audiovisuaalisesta esityksestään ja siitä, että se sisälsi paljon tekemistä. Monipuolista tarjontaa kiitteli niin ikään RPGamer, joka kehui myös grafiikkaa ja juonen jakautumista pienempiin tarinoihin. Pelin huonoiksi puoliksi sivusto luokitteli helpot taistelut ja turhauttaviksi käyvät ongelmanratkontakohdat. "Legend of Manan" muista roolipeleistä poikkeavaa taistelujärjestelmää RPGamer luonnehti "raikkaaksi tuulahdukseksi". Yōko Shimomuran säveltämä musiikki sopi sivustojen mielestä hyvin "Legend of Manan" ympäristöön ja ilmapiiriin.


title: Type 99

text: Type 99 on kiinalainen taistelupanssarivaunu. Se on paranneltu versio Type 98:sta. Type 99 tunnetaan myös nimillä ZTZ-99 ja WZ-123.


title: Type 99

text: Kiina alkoi kehittää uutta taistelupanssarivaunua Type 59:n tilalle jo 1970-luvun alkupuolella ja ensimmäinen prototyyppi valmistui vuoden 1979 maaliskuussa. Tehdas 617 ja Instituutti 201 esittelivät1224:ksi nimetyn prototyypin Pekingissä. Siinä oli 120 millimetrin sileäpiippuinen panssarivaunukanuuna, hydromekaaninen voimansiirto ja saksalaisvalmisteinen MB8V331tc41-dieselmoottori. Myöhemmissä prototyypeissä 1226 ja 1126F2 oli kiinalainen 1 000 hevosvoiman moottori ja voimansiirto. Kaikki kolme prototyyppiä pohjautuivat Leopard 2:een. Vuonna 1994 suoritettiin maasto- ja tietestejä. Muutamia prototyyppejä testattiin vuonna 1996 yhteensä 6 900 km. Suurelle yleisölle Type 98 esiteltiin 1. lokakuuta 1999 sotilasparaatissa, mutta vaunua ei kuitenkaan otettu laajasti käyttöön Kiinan kansanarmeijassa. Type 99 syntyi, kun Type 98:aan lisättiin nuolimainen lisäpanssari keulaan, reaktiivipanssari, parennultu lämpökamera ja tehokkaampi 1500 hv dieselmoottori.


title: Type 99

text: Type 99 on käytössä ainoastaan Kiinassa, jolla on vaunuja vähintään 500 kappaletta. Vaunu otettiin käyttöön vuonna 1999.sinodefense.com


title: Sokkoshakki

text: Sokkoshakki on shakkia, jossa pelaaja ei näe itse lautaa. Hän saa siirrot vastustajaltaan puhuttuna esimerkiksi algebrallisella merkintätavalla ja hänen täytyy itse muistaa asema. Sokkoshakkitaitoa pidettiin vuosisatoja ihmeellisenä taitona, mutta nykyään lähes jokainen suurmestari pystyy pelaamaan ainakin yhtä sokkoshakkipeliä kerrallaan.


title: Sokkoshakki

text: Erityisiä sokkoshakkiturnauksiakin järjestetään. Näissä jokainen peli pelataan kokonaan sokkona.


title: Sokkoshakki

text: 1930-luvun Neuvostoliitossa sokkoshakki oli kiellettyä, koska sen uskottiin vahingoittavan pelaajien terveyttä. Sokkoshakin mahdollisista terveyshaitoista ei kuitenkaan ole mitään lääketieteellistä näyttöä.


title: Kehittyvät markkinat

text: Kehittyvät markkinat ovat rahoitusmarkkinoita maissa, jotka ovat matalan tai keskitulotason kansantalouksia ja joissa on pörssijärjestelmä. Kehittyviksi markkinoiksi luetaan yleensä Itä-Eurooppa, useat Aasian valtioista, Lähi-itä, Afrikka soveltuvin osin sekä Latinalainen Amerikka. Useissa kehittyvissä valtioissa yhdistyy voimakas talouskasvu väestönkasvuun, mikä kasvattaa kysyntää laajalla rintamalla ja vahvistaa myös ympäröivien maiden talouskasvua.


title: Kehittyvät markkinat

text: Danske Capitalin salkunhoitaja Kari Salosen mukaan kehittyvillä markkinoilla riskitasot ovat perinteisiä pörssimarkkinoita korkeammat. Kehittyville markkinoille kannattaa siksi sijoittaa pitkäjännitteisesti osana hajautettua salkkua. Lyhytaikaiset spekulatiiviset sijoitukset ovat riskialttiita.


title: Kehittyvät markkinat

text: Kiinassa sijoittajille aiheuttaa vaikeuksia yhtiöiden taloudellisesta tilanteesta kertovien tietojen saaminen. Ulkomaisiin sijoituksiin kohdistuu myös paljon rajoituksia.


title: Charles Stanley

text: Charles Henry Stanley (syyskuu 1819 – 1901) oli ensimmäinen shakin yhdysvaltainmestari. Hän voitti ensimmäisissä shakin USA:n kisoissa Eugène Rousseaun ja voitti siten tittelin.


title: Charles Stanley

text: Stanley oli englantilainen, joka tuli Yhdysvaltoihin vuonna 1843. Hän aloitti Yhdysvaltojen ensimmäisen shakkilehden julkaisemisen vuonna 1846, mutta kilpailu, joka muodostui pian, ajoi hänen lehtensä konkurssiin.


title: Charles Stanley

text: Hän hävisi yhdysvaltainmestaruustittelinsä Paul Morphylle vuonna 1857.


title: Charles Stanley

text: Stanley oli naimisissa ja sai tyttären, joka sai nimekseen Pauline. Hänet nimettiin Paul Morphyn mukaan.


title: Galen Gering

text: Galen Laius Gering (s. 13. helmikuuta 1971) on yhdysvaltalainen näyttelijä. Hänet tunnetaan Luis Lopez-Fitzgeraldin roolista televisiosarjassa "Passions"..Passions lopetettiin vuonna 2008, sen jälkeen Galen siirtyi sarjaan Päivien viemää, jossa on edelleen mukana..


title: Galen Gering

text: Gering syntyi Los Angelesissa, Kaliforniassa, ja valmistui Miamin yliopistosta. Hän meni vuonna 2000 naimisiin Jenna Hudlettin kanssa.


title: Galen Gering

text: Geringillä on juutalaista ja baskitaustaa.


title: Stephen Lee

text:
Stephen Lee (s. 12. lokakuuta 1974) on englantilainen entinen snooker-ammattilainen, joka kärsii parhaillaan vuoteen 2024 ulottuvaa kilpailukieltoa ottelutuloksien järjestämisestä. Lee on kotoisin Trowbridgestä ja hän on tunnettu erittäin hyvästä lyöntitekniikastaan. Lee on voittanut urallaan neljä ranking-turnausta, ja on aikaisemmin ollut useita vuosia 16 parhaan joukossa ammattilaisten ranking-listalla. Urallaan hän on tehnyt 184 sadan pisteen ylittävää lyöntisarjaa ammattilaisturnauksissa . Lee on yksi ammattilaiskiertueen suurikokoisimpia pelaajia.
Leen ura tuli käytännössä päätökseen, kun hänet asetettiin ensin 12.10.2012 väliaikaiseen kilpailukieltoon syytettynä ottelutuloksen järjestämisestä ja todettiin syyskuussa 2013 syylliseksi yhteensä seitsemän ottelun tuloksen järjestämiseen vuosien 2008 ja 2009 aikana. Hänet tuomittiin takautuvasti 12 vuoden kilpailukieltoon, joka päättyy 12.10.2024.


title: Stephen Lee

text: Lee aloitti ammattilaisuransa vuonna 1992 voitettuaan "English Amateur Championship"-turnauksen. Ensimmäisellä kaudellaan hän teki lajin ennätyksen voitettuaan 33 peräkkäistä erää karsintakierrosten otteluissa.


title: Stephen Lee

text: Vuonna 1997 Stephen Lee saavutti paikkansa 16 parhaan joukossa ranking-listalla, ja vuotta myöhemmin hän nousi jopa 8 parhaan joukkoon. Parhaimmillaan Lee oli jopa sijalla 5.


title: Stephen Lee

text: Vuonna 1998 Lee voitti ensimmäisen ranking-turnauksen, "Grand Prixin". Hän voitti myös myöhemmin saman turnauksen vuonna 2001, kun turnaus järjestettiin nimellä "LG Cup". Kaudella 2001–2002 Lee keräsi eniten ranking-pisteitä kun hän voitti myös "Scottish Open"-turnauksen. Kauden aikana Lee kävi "Provisional ranking"-listalla jo sijalla 1.


title: Stephen Lee

text: Vuonna 2006 Lee oli jo pudota ranking-listalla ulos 16 parhaan joukosta, mutta "Welsh Open"-turnauksessa hän raivasi tiensä finaaliin, jossa hän voitti hallitsevan maailmanmestarin Shaun Murphyn erin 9-4 .


title: Stephen Lee

text: Kauden 2007–2008 Lee aloitti sijalla 13, mutta kausi ei sujunut kovinkaan vakuuttavasti. "Saga Insurance Masters"-turnauksessa Wembleyllä Lee kuitenkin oli jopa finaalissa, jossa kovassa nosteessa ollut Mark Selby voitti hänet selkein lukemin 10-3. Hänen harmikseen tästä turnauksesta ei jaeta pisteitä, vaan kyseessä on kutsuturnaus, joskin arvostetuin sellainen. Maailmanmestaruusturnauksessakaan Lee ei saavuttanut edes toisen kierroksen paikkaa, vaan karsintojen kautta mukaan tullut Joe Swail pudotti hänet kisoista ensimmäisessä ottelussa. Pitkästä aikaa Lee putosi ranking-listalla pois 16 parhaan joukosta, ja hän on haastattelussa sanonut jopa harkitsevansa uransa lopettamista .


title: Stephen Lee

text:
Leen haettua motivaatiota, hän esiintyi aika ajoin hyvin kauden 2008–2009
syyspuolella saavuttamalla mm. neljännesfinaalipaikan Shaun Murpya vastaan "Maplin UK Championship"-turnauksessa. Neljännesfinaaliottelun hän hävisi kuitenkin selvästi 3-9 kärsittyään kovista hammaskivuista .


title: Stephen Lee

text: kauden 2009–2010 sujui Leen osalta vaihtelevasti, eikä suurmenestystä vieläkään tullut. Parhaaksi saavutukseksi jäi pääsy 16:n parhaan joukkoon syyskauden päättäneessä "Pukka Pies UK Championship"-turnauksessa. Tämän lisäksi ranking-pisteitä karttui lähinnä maailmanmestaruuskisoihin pääsemisestä karsinnoista. Kauden päätteeksi Lee oli ranking-listalla sijalla 23 ja edelleen ulkona 16:n parhaan joukosta.


title: Stephen Lee

text:
kaudella 2010–2011 Lee osoitti pitkästä aikaa hyviä otteita uudessa pienturnaussarjassa "Players Tour Championship", jossa hän voitti yhden osakilpailun "Euro Players Tour Championship 4", joka pelattiin Saksassa Offenburgissa.
Lihavoitu teksti tarkoittaa lajin ennätystä.


title: Carlos Reygadas

text: Carlos Reygadas Castillo (s. 10. lokakuuta 1971, México) on meksikolainen elokuvaohjaaja. Hänen töitään ovat "Japón" (2002), "Batalla en el cielo" (2005), "Luz silenciosa / Stellet Licht" (2007) ja "Post Tenebras Lux" (2012).


title: Carlos Reygadas

text: Reygadas on pelannut rugbya Meksikon maajoukkueessa.


title: Carlos Reygadas

text: Reygadas on uransa aikana voittanut useita palkintoja eri kilpailuissa ja elokuvajuhlilla. Vuonna 2012 hän voitti parhaan ohjaajan palkinnon Cannesin elokuvajuhlilla. Vuonna 2017 "The New York Timesin" kriitikot valitsivat Reygadasin elokuvan "Luz silenciosa" tämän vuosisadan 25 parhaan joukkoon.


title: Listaamaton yritys

text: Listaamaton yritys on yritys, joka ei ole listattuna pörssiin.


title: Listaamaton yritys

text: Listaamattomia yrityksiä voi ostaa pankkien ja pankkiiriliikkeiden kautta. Suomessa EQ Pankilla ja Privanet Pankkiiriliikkeellä on omat listat listaamattomille yrityksille. Privanetin listalla on noin 60 yhtiötä, mutta Privanetista voi etsiä myös muita listalle kirjaamattomia yrityksiä. EQ Pankin listalla yrityksiä on alle 20 mutta sielläkin välitetaan myös listan ulkopuolisia osakkeita.


title: Listaamaton yritys

text: Listaamattomien yritysten osakkeilla kaupankäynti on satunnaista, minkä vuoksi niiden likviditeetti on heikko.


title: Listaamaton yritys

text: Listaamattomista yrityksistä ei ole niin helppo saada taloudellisia tietoja, kuin listatuista. Siksi niiden ostajalta vaaditaan enemmän vaivannäköä yritysten näkymien selvittämisessä.


title: Musta Orfeus

text: Musta Orfeus () on ranskalais-italialais-brasilialainen elokuva vuodelta 1959. Elokuvan ohjasi Marcel Camus, ja sen pääosia näyttelevät ohjaajan itsensä lisäksi Breno Mella, Fausto Guezzoni, Lourdes de Oliveira ja Adenaur Da Silva. Antiikin Orfeus-myyttiä tulkitsevaa elokuvaa kuvattiin Brasiliassa, ja se tuli tunnetuksi Luiz Bonfán ja Antônio Carlos Jobimin säveltämästä bossa nova -musiikista.


title: Musta Orfeus

text: "Musta Orfeus" palkittiin julkaisuvuonna parhaan vieraskielisen elokuvan Oscar-palkinnolla sekä Kultainen palmu -palkinnolla. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Muhola

text: Muhola on Keski-Suomessa sijaitseva, Kinnulaan kuuluva kylä. Muhola on tunnettu muun muassa kuutossarjan jalkapalloseura MJK:sta, joka aloitti pelaamisen vuonna 1999. Muholan Kylä on perinteinen maalaiskylä, jonka maisema koostuu useista järvistä, kallioista ja hyvin hoidetuista pelto-aukeista. Kylä on kirkonkylän jälkeen Kinnulan suurin. Kylätoiminta on vilkasta, ja kylän aktiviteetteja ovat jalkapallo, jääkiekko, pesäpallo ja yleisurheilu.


title: Muhola

text: Muholan kylä Kinnulan kunnan sivustolla


title: Eugène Rousseau

text: Eugène Marsille Rousseau (noin 1810 – 1870) oli ranskalainen shakkimestari. Hän oli New Orleansin paras shakinpelaaja 1840-luvun alussa. Rousseaun gambiitti on nimetty hänen mukaansa.


title: Eugène Rousseau

text: Rousseau pelasi vuonna 1845 Charles Stanleyn kanssa Yhdysvaltojen shakkimestaruudesta, mutta hävisi ottelun. Stanleysta tuli USA:n ensimmäisen shakin mestari.


title: Eugène Rousseau

text: Vuonna 1850 Johann Löwenthal vieraili New Orleansissa ja pelasi Rousseaun kanssa, joka hävisi kaikki viisi peliä.


title: Eugène Rousseau

text: Rousseau kuoli kuudenkymmenen vuoden iässä.


title: Wang Chong

text: Wang Chong (王充 pinyin: Wáng Chōng; Wade-Giles: Wang Ch'ung; (s. 27– k. 100 ?) oli kiinalainen Han-dynastian kaudella elänyt filosofi ja skeptikko. Teostensa kautta Wang kyseenalaisti monia laajalti uskottuja vanhoja uskonnollisia käsityksiä ja ajattelutapoja. Omana aikanaan hän oli itsenäinen ajattelija, jota ei osattu sijoittaa perinteisiin kiinalaisiin filosofisiin koulukuntiin. Vaikka Wang ei kehittänytkään erityisen omintakeista oppijärjestelmäänsä, hän oli kuitenkin yksi ensimmäisistä kiinalaisista ajattelijoista, jotka ajoivat skeptisismiä ja rationalismia ajattelun ainoana lähtökotana.


title: Wang Chong

text: Wang oli ennen kaikkea rationalismin puolestapuhuja ja taikauskon kriitikko. Hänen elinaikanaan konfutselaisuuteen oli omaksuttu maagisia ja okkultistisia ajattelutapoja, joiden lisäksi henkiolentoihin uskottiin laajalti. Wang oli näitä käsityksiä vastaan ja puolusti loogista ajattelua. Perinteiden kritiikistään huolimatta Wang nojautui metafysiikassaan taolaiseen filosofiaan ja yin-yang-koulukuntaan. Kiinalaisessa ajattelussa ne edustivat luonnonfilosofista naturalismia, jonka keskeisiä käsitteitä olivat luonnonilmiöitä selittävät polaarinen vastakohtapari yin ja yang, sekä qi-elämänvoima. Wangin mukaan maailmankaikkeus toimi taolaista ja kungfutselaista filosofiaa mukaillen itsestään ja spontaanisti. Kaikki tapahtuva perustui hänen mukaansa sattumaan ja mitään ei määrätty ennalta. Kuoleman jälkeen ihminen ei Wangin mukaan jatkanut olemassaoloaan, vaan yhtyi maailmankaikkeuden perusenergiaan (qi).


title: Wang Chong

text: Wangin teos Lunheng, eli Punnittuja tutkimuksia, on säilynyt nykypäiviin saakka.


title: Lenka Marušková

text: Lenka Marušková (o.s. Hyková) (s. 2. helmikuuta 1985 Plzeň) on tšekkiläinen pistooliampuja.


title: Lenka Marušková

text: Lenka Hyková saavutti Ateenassa 2004 olympiahopeaa 25 m urheilupistoolilla tuloksella 687,8 (588+99,8), häviten voittajalle Marija Grozdevalle 0,4 pistettä. 10 m ilmapistoolissa hän sijoittui 16. tuloksella 380, jääden finaalipaikasta neljän pisteen päähän.


title: Verimakkara

text: Verimakkara on makkara, jonka ainesosana on käytetty verta. Siinä on usein myös muun muassa viljaa ja sipulia. Samantapainen ruoka on veripalttu, jota ei ole puristettu makkaran muotoon. Suomessa tunnettu verimakkara on tamperelainen mustamakkara. Varsinkin pohjoisessa Suomessa on suosittua myös verestä ja lihasta valmistettu verimakkara, jossa on verta noin kolmannes.


title: Yang Xiong

text: Yang Xiong (揚雄 pinyin: Yáng Xióng; Wade-Giles: Yang Hsiung; 53 eaa – 18 jaa.) oli kiinalainen taolainen filosofi, runoilija ja leksikografi. Hänen nimensä on kirjoitettu usein erheellisesti 楊雄 historiallisissa lähteissä kuten "Sancai tuhui".


title: Yang Xiong

text: Yang oli huomattava Han-dynastian aikainen materialistisen ajattelun tukija. Hän ei uskonut Mengzin tapaan, että ihmisluonnon perusolemus on hyvä, eikä Xunzin tavoin, että se on synnynnäisesti paha, vaan hänen mielestään siinä syntyjään yhdistyivät sekä hyvä että paha.


title: Yang Xiong

text: Yangin kirjoituksia ovat Taixuanjing (太玄經 "Suuren salaisuuden klassikko"), antologia Fayan (法言 "Noudatettavat sanat") ja ensimmäinen murresanakirja Fangyan (方言 "Alueelliset sanat").


title: Eurobandið

text: Eurobandið on islantilainen eurodanceyhtye, jonka muodostavat Friðrik Ómar Hjörleifsson ja Regína Ósk Óskarsdóttir. Yhtye edusti Islantia vuoden 2008 Eurovision laulukilpailussa kappaleella "This Is My Life". He saavuttivat finaalissa 14. sijan 64. pisteellään.


title: Eurobandið

text: Friðrik ja Regína ovat molemmat maansa kuuluisimpia artisteja. He yrittivät päästä ennen yhtyeensä perustamista Eurovision laulukilpailuun artisteina, mutta yhdistymisensä jälkeen pari valittiin euroviisuihin Islannin karsinnoista.


title: Song Yingxing

text: Song Yingxing (; 1587–1666) oli kiinalainen tieteilijä. Ming-dynastia kaatui hänen elinaikanaan; vuodesta 1644 katsotaan alkaneen Qing-dynastian.


title: Song Yingxing

text: Song Yingxing kokosi huomattavan määrän aikansa tietoa tietosanakirjamuotoon.


title: Louis Paulsen

text: Louis Paulsen (15. tammikuuta 1833 – 18. elokuuta 1891) oli saksalainen shakinpelaaja. 1860- ja 1870-luvuilla hän kuului maailman viiden parhaan pelaajan joukkoon.


title: Louis Paulsen

text: Louis Paulsen oli Paul Morphyn tavoin yksi ensimmäisistä sokkoshakkimestareista. Hän pystyi pelaamaan jopa kymmentä peliä sokkona samanaikaisesti ilman suurempia vaikutuksia pelin laatuun.


title: Louis Paulsen

text: Vuonna 1862 Paulsen haastoi hallitsevan mestarin, Adolf Anderssenin, maailmanmestaruusotteluun. Ottelu päättyi tasan ja Anderssen säilytti mestaruutensa.


title: Louis Paulsen

text: Paulsenin sotilaiksi sanotaan sotilaita, jotka ovat ruuduissa d6 ja e6 tai e3 ja d3. Näihin sotilaisiin on usein vaikea kohdistaa nopeita keskustahyökkäyksiä. Paulsenin sotilaat esiintyvät sisilialaisen puolustuksen Paulsenin muunnelmassa.


title: Louis Paulsen

text: Paulsenin hyökkäys on skotlantilaisen pelin yksi muunnelma. Se seuraa siirroista "1. e4 e5 2. Rf3 Rc6 3. d4 exd4 4. Rxd4 Lc5 5. Le3 Df6 6. c3 Rge7 7. Lb5".


title: İradə Aşumova

text: İradə Aşumova (Irada Ashumova) (s. 25. helmikuuta 1958 Baku) on azerbaidžanilainen pistooliampuja.


title: İradə Aşumova

text: Aşumova on saavuttanut olympialaisissa pronssia 25 m urheilupistoolilla Ateenassa 2004 tuloksella 687,3 (588+99,3), häviten hopean 0,5 pisteellä ja kullan 0,9 pisteellä vaikka hän johti kilpailua peruskilpailun jälkeen. Aşumova osallistui myös 10 m ilmapistoolin kilpailuun ja sijoittui kahdeksanneksi tuloksella 481,4 (386+95,4), vaikka hän oli peruskilpailun jälkeen toinen.


title: İradə Aşumova

text: MM-kilpailuissa Aşumova on saavuttanut 25 m urheilupistoolissa kaksi hopeaa Barcelonassa 1998 ja Lahdessa 2002.


title: Macaon pataca

text: Macaon pataca on Kiinan kansantasavallan erityishallintoalueen Macaon virallinen rahayksikkö. Sen koodi on MOP. Yksi pataca jakaantuu 100 avoon. Patacan arvo on sidottu Hongkongin dollariin suhteessa 1 dollari=1,03 patacaa. Hongkongin dollarin arvo on taas sidottu Yhdysvaltain dollariin.


title: Periodi 1986–1990

text: Periodi 1986–1990 on suomalaisen Ilona -yhtyeen kokoelmalevy. Se julkaistiin vuonna 2006. Kokoelma sisältää parhaat kappaleet yhtyeen kolmelta albumilta, parilta singleltä sekä bonuksena kolme kappaletta kitaristi/laulaja Toni Lähteenmäen sooloalbumilta "Haaveilen".


title: Zimbabwen presidentinvaalit 2008

text: Zimbabwen vuoden 2008 presidentinvaalit järjestettiin 29. maaliskuuta 2008. Samalla järjestettiin myös parlamenttivaalit. Kolme tärkeintä presidenttiehdokasta olivat ZANU-PF-puolueen Robert Mugabe, MDC:n Morgan Tsvangirai ja sitoutumaton Simba Makoni. Vaalien odotettiin haastavan istuvan presidentti Mugaben ensimmäistä kertaa vuosiin, sillä maan taloudellinen tilanne oli erittäin heikko. Mugaben vastustajat kuitenkin kritisoivat vaalijärjestelyjä ja hallitusta syytettiin vaalivilpistä. Myös Human Rights Watch totesi vaalien olevan todennäköisesti epärehelliset.


title: Zimbabwen presidentinvaalit 2008

text: Vaalien tuloksista oli puolueiden kesken kiistaa. MDC kritisoi asiaa ja vaati oikeuden selvitystä tulosten julkaisemiseksi ja toimeenpanemiseksi. Tsvangirain arvioitiin saaneen eniten ääniä ensimmäisellä kierroksella, muttei riittävää yli 50 prosentin enemmistöä. Tämä tarkoitti käytännössä toisen vaalikierroksen järjestämistä. MDC kuitenkin kiisti tulokset ja väitti ehdokkaansa saaneen yli puolet äänistä ensimmäisellä kierroksella. Puolue myös kieltäytyi osallistumasta toiselle kierrokselle. ZANU-PF totesi Mugaben tarvittaessa osallistuvan toiselle kierrokselle, mutta syytti MDC-puoluetta Mugaben äänimäärän laittomasta sormeilusta ja vaati äänten uudelleenlaskentaa.


title: Zimbabwen presidentinvaalit 2008

text: 2. toukokuuta uudelleenlaskennan tulokset valmistuivat. Laskennan mukaan opposition Morgan Tsvangirai olisi saanut 47,9 % äänistä ja Mugabe 43,2 %. Simba Makoni sai 8,3 % äänistä.


title: Zimbabwen presidentinvaalit 2008

text: Vaalien toinen kierros järjestettiin 27. kesäkuuta. Tsvangirai vetäytyi ehdokkuudesta ennen toista kierrosta lisääntyneen Mugaben hallinnon harjoittaman väkivallan vuoksi. Toisella kierroksella Mugabe sai 29. kesäkuuta julkaistun virallisen ilmoituksen mukaan 2 150 269 ääntä (85,5 % äänistä) ja Tsvangirai 233 000 ääntä (8,5 % äänistä). Mugabe vannoi virkavalansa illalla 29. kesäkuuta.


title: Annie-gaala 2006

text: Annie-gaala 2006 oli 33. kertaa järjestetty palkintogaala, jossa yhdysvaltalainen ASIFA-Hollywood jakoi vuotuiset Annie-palkinnot vuoden 2005 parhaille animaatioille. Gaala järjestettiin 4. helmikuuta 2006 Alex-teatterissa Glendalessa, Kaliforniassa. Gaalan isäntänä toimi Tom Kenny.


title: Annie-gaala 2006

text: Pääluokkien ehdokkaat ja voittajat (lihavoituna):


title: Viktorija Tšaika

text: Viktorija Tšaika (s. 26. joulukuuta 1980 Marhanets) on valkovenäläinen pistooliampuja.


title: Viktorija Tšaika

text: Viktorja Tšaika on menestynyt hyvin MM-kilpailuissa. Tyttöjen sarjassa Barcelonssa 1998 hän voitti tyttöjen maailmanmestaruuden 10 m ilmapistoolilla, sekä joukkue hopeaa samassa lajissa ja 25 m urheilupistoolissa.


title: Viktorija Tšaika

text: Tšaika ampui Lahdessa 2002 joukkue hopeaa 10 m ilmapistoolissa. Neljän vuoden päästä Zagrebissa hän saavutti pronssia ja joukkuehopeaa samassa lajissa. Münchenenin vuoden 2010 kilpailuissa Tšaika voitti pronssia.


title: Viktorija Tšaika

text: Olympialaisiin Tšaika on osallistunut kolmesti. Parhaimmillaan hän on sijoittunut neljänneksi 10 metrin ilmapistoolissa Pekingissä 2008.


title: Dylan Fergus

text: Dylan Fergus (s. 4. tammikuuta 1980) on yhdysvaltalainen näyttelijä. Hän esittää Noah Bennettin roolin televisiosarjassa "Passions". Hänet on lisäksi nähty esimerkiksi sarjassa "All My Children" ja elokuvassa "HellBent" (2004).


title: Johann Löwenthal

text: Johann Jacob (János Jakab) Löwenthal (15. heinäkuuta 1810 – 24. heinäkuuta 1876, Englanti) oli unkarilainen shakkimestari.


title: Johann Löwenthal

text: Löwenthal syntyi Budapestissa ja opiskeli opintonsa siellä. Hänet häädettiin Unkarista, jonka seurauksena hän muutti Yhdysvaltoihin vuonna 1849. 1851 hän muutti Lontooseen asumaan.


title: Johann Löwenthal

text: Manchesterin turnauksessa 1857 Löwenthal voitti Adolf Anderssenin ja tuli ensimmäiseksi.


title: Johann Löwenthal

text: Vierailullaan New Orleansissa hän pelasi nuorta Paul Morphya vastaan häviten jokaisen kolmesta pelistään. Hän pelasi Morphyn kanssa uudestaan Lontoossa vuonna 1858. Muutama päivä Morphylle kärsityn tappion jälkeen Löwenthal voitti Britannian shakkikongressin järjestämän turnauksen Birminghamissa.


title: Johann Löwenthal

text: Löwenthal julkaisi myös useita shakkikirjoja ja toimi shakkilehden toimittajana.


title: Johann Löwenthal

text: Löwenthal sairastui kuusikymmenvuotiaana, ja kuoli 66 vuoden iässä 24. heinäkuuta.


title: Sari Marjamäki

text: Sari Marjamäki (o.s. Fisk, s. 17. joulukuuta 1971 Pori) on suomalainen jääkiekkoilija, pelipaikaltaan hyökkääjä. Suomalaisista naisjääkiekkoilijoista hän on pelannut eniten maaotteluja, ja hän oli mukana voittamassa Suomen naisten ensimmäistä jääkiekon olympiamitalia. Hän pelasi urallaan 217 maaottelua.


title: Sari Marjamäki

text: Sari Fisk on yksi neljästä suomalaisnaisesta, jotka olivat mukana jokaisessa kolmesta ensimmäisestä Suomen naisjääkiekkoilijoiden olympiajoukkueesta. Naganon 1998 olympialaisissa Suomi sai pronssia mutta jäi kaksissa seuraavissa kisoissa neljänneksi.


title: Sari Marjamäki

text: MM-kilpailuissa Fisk on pelannut kahdeksan kertaa ja saavuttanut kuusi MM-pronssia. Sittemmin lakkautettuja EM-kilpailuja järjestettiin viisi kertaa, ja Fisk oli mukana jokaisella kerralla saavuttaen neljä EM-kultaa ja yhden EM-pronssin. Hänen maajoukkueuransa päättyi Torinon 2006 olympialaisiin, joissa hän oli Suomen joukkueen kapteeni.


title: Sari Marjamäki

text: Kotimaassaan Fisk edusti Porin Ässiä, Tampereen Ilvestä ja Espoo Bluesia. Hän voitti neljä Suomen mestaruutta Bluesin riveissä vuosina 2003, 2004, 2005 ja 2007.


title: Sari Marjamäki

text: Fiskin puoliso on jääkiekkovalmentaja Lauri Marjamäki.


title: Howard Staunton

text: Howard Staunton (huhtikuu 1810 – 22. kesäkuuta 1874) oli englantilainen shakkimestari. Hän oli myös shakkikolumnisti, -kirjailija sekä Shakespearen tutkija. Hän antoi nimensä Staunton-tyylisille nappuloille, jotka ovat nykyään käytössä lähes kaikkialla, muun muassa FIDEn virallisina nappuloina.


title: Susan George

text: Susan Melody George (s. 26. heinäkuuta 1950 Lontoo) on englantilainen näyttelijä ja tuottaja. George tunnetaan parhaiten rooleistaan Dustin Hoffmanin kanssa elokuvassa "Olkikoirat" ("Straw Dogs") vuodelta 1971 ja Peter Fondan kanssa elokuvasta "Hurja Larry, tuhma Mary" ("Dirty Mary, Crazy Larry") vuodelta 1974. George on ollut naimisissa näyttelijä Simon MacCorkindalen kanssa vuodesta 1984.


title: Hanna Kuoppala

text: Hanna Kuoppala (s. 12. syyskuuta 1975 Pietarsaari) on suomalainen jääkiekkoilija, pelipaikaltaan puolustaja.


title: Hanna Kuoppala

text: Kuoppala on pelannut Suomen naisten jääkiekkomaajoukkueessa 87 maaottelua kauden 2006–2007 loppuun mennessä. Hän osallistui Torinon 2006 olympialaisiin sekä vuoden 2004 MM-kilpailuihin. Olympialaisissa hän 179-senttisenä ja 79-kiloisena oli Suomen naiskiekkoilijoiden kookkain pelaaja. MM-kisoissa hän voitti uransa ainoan arvokisamitalin, pronssin.


title: Hanna Kuoppala

text: Kotimaassaan Kuoppala on voittanut Espoo Bluesin riveissä seitsemän Suomen mestaruutta vuosina 2000–2005 ja 2007. Aiemmin hän on edustanut Vaasan Sportia ja kuopiolaista KalPaa.


title: Terhi Mertanen

text: Terhi Mertanen (s. 4. huhtikuuta 1981 Joensuu) on suomalainen jääkiekkoilija, pelipaikaltaan puolustaja. Hän edustaa sveitsiläistä ZSC Lions Zürichiä.


title: Terhi Mertanen

text: Mertanen on edustanut Suomen naisten jääkiekkomaajoukkuetta kolmissa olympialaisissa (Salt Lake City 2002, Torino 2006, Vancouver 2010) sekä neljissä MM-kilpailuissa. Hän on saanut pronssia Vancouverin olympialaisissa 2010 sekä MM-kilpailuissa 2004 ja 2011. Ennen Vancouverin kisoja hän oli pelannut 135 maaottelua, joissa hän oli tehnyt 11 maalia ja antanut 19 maalisyöttöä.


title: Terhi Mertanen

text: Kotimaassaan Mertanen on edustanut Joensuun Kiekko-Karhuja, kuopiolaista KalPaa, Espoo Bluesia ja Oulun Kärppiä. Bluesin riveissä hän voitti Suomen mestaruuden vuosina 2002 ja 2009.


title: Zhang Qiujian

text: Zhang Qiujian (; ehkä noin 430–490) oli kiinalainen matemaatikko, joka kirjoitti teoksen "Zhang Qiujian suanjing" (’Zhang Qiujianin matemaattinen ohjekirja’) noin vuosina 468–486. Kolmeen lukuun jatussa kirjassa Zhang Qiujian esittelee matemaattisia ongelmia ja esittää kullekin ratkaisun sekä useissa tehtävissä hän esittelee ratkaisuna käytettyä metodia. Kirjassaan hän esittelee yhteensä 92 ongelmaa, jotka jakaantuvat luvuttain seuraavasti: ensimmäisessä luvussa 32 kappaletta, toisessa 22 kappaletta ja kolmannessa 38 kappaletta. Ongelmat ovat eri matematiikan aloilta, niin aritmetiikasta kuin geometriastakin. Muita teoksia Zhang Qiujianilta ei tiedetä, eikä hänestä itsestäänsäkkään tiedetä juuri muuta.


title: Zhang Qiujian

text: Vuonna 656 Li Chunfengin muokattua Zhang Qiujianin teosta, siitä tuli osa Kiinan keisarillisia matematiikan kokeita ja yksi "Kymmenestä matemaattisesta klassikosta".


title: Thomas Barnes

text: Thomas Wilson Barnes (1825 – 20. elokuuta 1874) oli englantilainen shakkimestari. Hän oli johtava brittiläinen shakinpelaaja vuonna 1858, kun Paul Morphy vieraili Englannissa. Barnes suoriutui kaikista pelaajista parhaiten Morphya vastaan Morphyn lyhyen visiitin aikana.


title: Thomas Barnes

text: Espanjalaisen pelin Barnesin muunnelma 1.e4 e5 2.Rf3 Rc6 3. Lb5 g6, joka tunnetaan myös Smyslovin muunnelmana, on nimetty hänen mukaansa. Barnesin puolustus, 1.e4 f6, sekä Barnesin avaus, 1.f3, kantavat myös hänen nimeään.


title: Saija Tarkki

text: Saija Tarkki (o.s. Sirviö, s. 29. joulukuuta 1982 Oulu) on suomalainen jääkiekkoilija, pelipaikaltaan aiemmin puolustaja, nyttemmin hyökkääjä. Hän edustaa Oulun Kärppiä.


title: Saija Tarkki

text: Tarkki on edustanut Suomen naisten jääkiekkomaajoukkuetta neljissä olympialaisissa (Salt Lake City 2002, Torino 2006, Vancouver 2010, Sotši 2014) sekä kahdeksan kertaa MM-kilpailuissa. Vuosina 2004, 2008 ja 2009 hän saavutti MM-pronssia. Vancouverissa 2010 hän saavutti olympiapronssia.


title: Saija Tarkki

text: Kotimaassaan Tarkki on edustanut Oulun Kärppiä, jossa pitkään pelannut ja saavuttanut useita SM-mitaleja. 2012 hän voitti ensimmäisen Suomen mestaruutensa, sekä vuonna 2017 toistamiseen ja 2018 kolmannen kerran Kärppien ollessa puolustavana mestarina.


title: Saija Tarkki

text: Tarkki avioitui jääkiekkomaalivahti Tuomas Tarkin kanssa kesällä 2010. Tuomas Tarkki siirtyi valmennustehtäviin Oulun Kärppiin.


title: Satu Auno

text: Satu Auno (o.s. Hoikkala, s. 14. tammikuuta 1980 Vantaa) on entinen suomalainen jääkiekkoilija, joka pelasi hyökkääjänä.


title: Satu Auno

text: Satu Auno, silloiselta nimeltään Hoikkala, edusti Suomen naisten jääkiekkomaajoukkuetta kaksissa olympialaisissa (Salt Lake City 2002, Torino 2006) sekä kolmasti MM-kilpailuissa. Vuonna 2004 hän saavutti MM-pronssia. Kaikkiaan hän pelasi 92 maaottelua.


title: Satu Auno

text: Kotimaassaan Auno edusti Oulun Kärppiä ja saavutti useita SM-mitaleja mutta ei Suomen mestaruutta.


title: Daniel Harrwitz

text: Daniel Harrwitz (29. huhtikuuta 1823 – 9. tammikuuta 1884) oli saksalainen shakkimestari.


title: Daniel Harrwitz

text: Harrwitz syntyi Breslaussa, Preussissa. Hänen maineensa shakinpelaajana kasvoi hänen pelatessaan Pariisissa. Hän oli etevä varsinkin sokkoshakissa


title: Anderssenin avaus

text: Anderssenin avaus on shakkiavaus, joka alkaa siirrolla


title: Anderssenin avaus

text: Se on saanut nimensä shakin epävirallisen maailmanmestarin, Adolf Anderssenin, mukaan. Anderssen pelasi sitä kolme kertaa Paul Morphya vastaan heidän ottelussaan vuonna 1858. Anderssen uskoi saavansa paremman aseman, jos Morphy jatkaisi 1...e5 jatkossa 2.c4. Hän myös halusi välttää tunnettuja avauksia, joiden teoriaa Morphy osasi hyvin.


title: Anderssenin avaus

text: Siirto ei ota otetta keskustasta, vaan onkin oikeastaan odotussiirto. Anderssenin avaus on epätavallinen avaus ja sijoittuu ECO-koodistolla sijalle A00. Se transponoituu usein muihin avauksiin, kuten käänteiseen sisilialaiseen jatkolla 1...e5 2.c4, jolloin valkea pelaa sisilialaista puolustusta, mutta tempon voitolla.


title: Marja-Helena Pälvilä

text: Marja-Helena Pälvilä (s. 4. maaliskuuta 1970 Oulu) on suomalainen jääkiekkoilija, joka on pelannut sekä puolustajana että hyökkääjänä.


title: Marja-Helena Pälvilä

text: Pälvilä on yksi neljästä suomalaisnaisesta, jotka olivat mukana kolmessa ensimmäisessä Suomen naisjääkiekkoilijoiden olympiajoukkueessa. Naganon 1998 olympialaisissa, joissa Pälvilä pelasi puolustajana, Suomi sai pronssia. Kaksissa seuraavissa kisoissa Suomi jäi neljänneksi ja Pälvilä kuului joukkueen hyökkääjistöön. MM-kilpailuissa Pälvilä on pelannut kolme kertaa ja EM-kilpailuissa kerran. Kaikkiaan hän on saavuttanut neljä arvokisapronssia ja pelannut 97 maaottelua.


title: Marja-Helena Pälvilä

text: Kotimaassaan Pälvilä on edustanut Joensuun Kiekko-Poikia, Kerava Shakersia, Oulun Kärppiä ja Espoo Bluesia. Hän on voittanut Suomen mestaruuden Shakersin riveissä vuonna 1994 ja Bluesin joukkueessa vuonna 2002. Hänen isosiskonsa Anna-Liisa Pälvilä on myös jääkiekon Suomen mestari ja maajoukkuepelaaja.


title: Arkhimedes (Kuun kraatteri)

text: Arkhimedes on antiikin ajan kreikkalaisen fyysikon ja matemaatikon mukaan nimetty suuri jähmettyneen laavan täyttämä kraatteri Kuussa itäisessä Mare Imbriumissa. Läpimitta 83 km, syvyys 2,1 km. Kraatterin koordinaatit ovat 29,7° N, 4,0° W.


title: Arkhimedes (Kuun kraatteri)

text: Kraatteri on tasapohjainen, siihen virrannut basalttilaava on täyttänyt sen sisustan niin, ettei kraatterin keskushuippua näy. Neuvostoliiton kuuluotain Luna 2 iskeytyi Arkhimedeksen ja Aristillus-kraatterin väliin vuonna 1959. Melko lähellä Arkhimedesta on myös Autolykos-kraatteri.


title: Papukaijapeippo

text: Papukaijapeippo ("Pseudonestor xanthophrys") on äärimmäisen uhanalainen Mauin saarella Havaijilla elävä varpuslintu .


title: Papukaijapeippo

text: Kooltaan papukaijapeippo on noin 14 cm. Koiras on vatsastaan keltainen ja selkä on oliivinvihreä. Päässä on keltainen silmäkulmajuova. Linnun nokka on suurikokoinen ja muistuttaa papukaijojen nokkaa. Nokan yläosa on tumma ja alaosa vaaleanpunainen. Naaras on väriltään vaatimattomampi. Lajin laulu koostuu vihellyksistä .


title: Papukaijapeippo

text: Papukaijapeipon elinympäristöä ovat metsät 1 200–2 100 metrin korkeudessa. Laji syö lähinnä puita ja hedelmiä kaivavien kovakuoriaisten toukkia. Linnut saavat yleensä ainoastaan yhden poikasen pesimisaikana. Papukaijapeippokannan kooksi arvioidaan noin 500 yksilöä. . Suurimmat lajiin kohdistuvat uhkat ovat metsien kaataminen sekä hyttysten levittämä veritauti. Lisäksi papukaijapeipot joutuvat kilpailemaan saarelle saapuneiden lintulajien kanssa .


title: Beatrice Lillie

text: Beatrice Lillie (alk. Constance Sylvia Gladys Munston, s. 29. toukokuuta 1894 Toronto, Kanada – 20. tammikuuta 1989 Henley-on-Thames, Iso-Britannia) oli kanadalainen näyttelijä. Hän esiintyi uransa aikana ainoastaan seitsemässä elokuvassa. Menestynein näistä oli viidellä Oscarilla palkittu "Maailman ympäri 80 päivässä" (1956). Beatrice Lillie esiintyi urallaan paljon viihdeohjelmissa. Hänellä on tähti Hollywood Walk of Famella.


title: Beatrice Lillie

text: Beatrice Lillie oli naimisissa Sir Robert Peelin kanssa vuodesta 1920 tämän kuolemaan vuoteen 1934 saakka. Heillä on yksi poika.


title: Beatrice Lillie

text: Hän kuoli Alzheimerin tautiin 94-vuotiaana.


title: Anna-Liisa Pälvilä

text: Anna-Liisa Pälvilä (s. 18. elokuuta 1968) on suomalainen jääkiekkoilija.


title: Anna-Liisa Pälvilä

text: Pälvilä pelasi kuusi maaottelua Suomen naisten jääkiekkomaajoukkueessa. Kotimaassaan hän voitti Suomen mestaruuden Kerava Shakersin joukkueessa vuosina 1994 ja 1995 sekä Espoo Bluesin riveissä vuonna 2001. Hänen pikkusiskonsa Marja-Helena Pälvilä on jääkiekon olympiamitalisti.


title: Shine a Light (elokuva)

text: Shine a Light on vuonna 2008 julkaistu Martin Scorsesen ohjaama musiikkidokumentti The Rolling Stonesista. Se perustuu yhtyeen kahteen esiintymiseen New Yorkin Beacon-teatterissa vuonna 2006. Elokuva on saanut nimensä Rolling Stonesin samannimisestä laulusta.


title: Shine a Light (elokuva)

text: Suurin osa esityksistä on peräisin jälkimmäisestä konsertista. Laulut ovat Mick Jaggerin ja Keith Richardsin kirjoittamia ellei toisin mainita.


title: Grimaldi (Kuun kraatteri)

text: Grimaldi on suuri kraatteri Kuun länsireunalla. Sijaintinsa vuoksi se näyttää Maasta katsottuna hyvin soikealta. Kraatterin reunavalli on hyvin kulunut. Kraatterin sisus on muinaisen laavan täyttämä, tasainen ja hyvin tumma. Kraatterin sisimmän vallin läpimitta on 173,49 kilometriä, koko kraatterin läpimitta 222 kilometriä. Jotkut reunahuiput nousevat kahden kilometrin korkeuteen. Kraatterin syvyys on 2,7 kilometriä. Kraatteri sijaitsee koordinaateissa 5,2° S, 68,6° W.


title: Grimaldi (Kuun kraatteri)

text: Grimaldista kaakkoon on halkeamaverkosto "Rimae Grimaldi" ja luoteeseen "Rimae Riccioli". Ne ovat niin sanottuja ”rillejä”, nopeasti virranneen laavan synnyttämiä romahtaneita laavatunneleita.


title: Grimaldi (Kuun kraatteri)

text: Grimaldi tunnetaan yhtenä niistä kraattereista, joissa väitetään nähdyn tavallista useammin Kuun lyhytkestoisia ilmiöitä eli TLP:itä. Grimaldissa on nähty utuja, outoja värejä ja valonvälähdyksiä. Jopa spektroskoopilla on havaittu kaasun purkautumista alueella.


title: Grimaldi (Kuun kraatteri)

text: Kuuta kiertäneiden avaruusluotainten ratamuutosten perusteella Grimaldin alla on havaittu olevan maskoni, massakeskittymä.


title: Ilkan patsas

text: Ilkan patsas on mukulakivistä rakennettu Matti Visannin suunnittelema monumentti Ilmajoella. Patsas on rakennettu Jaakko Ilkan ja samalla kaikkien nuijasoturien muistomerkiksi 1924 paikalle, jonne Isonkyrön kirkolla 1597 mestatun Jaakko Ilkan ruumis tuotiin Ilmajoen kirkolle teilattavaksi. Patsaan ympäristö on vanha Ilmajoen emäpitäjän historiallinen keskus. Siellä sijaitsi aiempi Ilmajoen kirkko, joka purettiin Ilmajoen nykyisen kirkon valmistuttua 1766. Vanha hautausmaa on edelleen olemassa Ilkan patsaan vieressä.


title: Ilkan patsas

text: Ilkan patsasta ympäröi "Ilkan kenttä" johon kuuluu patsaan ohella mm. vuonna 1954 paljastettu Raivaajapatsas sekä Ilmajoen museo, joka on rakennettu Ilmajoen vanhan puretun kirkon mallin mukaan vuonna 1814. Ilkan kentän välittömässä läheisyydessä, Kyrönjoen rannassa järjestetään Ilmajoen Musiikkijuhlat.


title: Opiskelijoiden liikuntaliitto

text: Opiskelijoiden Liikuntaliitto ry (OLL) on vuonna 1924 perustettu valtakunnallinen opiskelija- ja korkeakoululiikunnan yhteistyö- ja edunvalvontaorganisaatio, joka edustaa Suomen yliopisto- ja ammattikorkeakouluopiskelijoita. Alun perin liitto tunnettiin Suomen Akateemisena Urheiluliittona (SAUL). Vuonna 1971 nimi muutettiin Opiskelijoiden Liikuntaliitoksi.


title: Opiskelijoiden liikuntaliitto

text: OLL:n suurin jäsen on Suomen ammattikorkeakouluopiskelijakuntien liitto - SAMOK ry. Lisäksi jäseninä on 12 ylioppilaskuntaa, Kadettitoverikunta ja Tahkon Talli. Liitto edustaa lähes 200 000 korkeakouluopiskelijaa. Se on samalla yksi suurimmista suomalaisista liikuntajärjestöistä.


title: Opiskelijoiden liikuntaliitto

text: Opiskelijoiden liikuntaliiton tarkoituksena on opiskelijoiden hyvinvoinnin, yhteisöllisyyden, opiskelukyvyn ja terveyden edistäminen liikunnan avulla. Tavoitteena on liikuntaolosuhteiden ja liikuntakulttuurin vahvistaminen korkeakouluympäristössä.


title: Opiskelijoiden liikuntaliitto

text: OLL tarjoaa jäsenilleen opiskelijaetuja ja -palveluja esimerkiksi paikallisiin ja valtakunnallisiin liikuntatapahtumiin. Edun saa yleensä opiskelijakorttia näyttämällä. Opiskelijoiden SM-kilpailut järjestetään vuosittain eri lajeissa ympäri Suomea. Järjestäjinä ovat paikalliset korkeakoulutoimijat, joille liitto myöntää kisat.


title: Opiskelijoiden liikuntaliitto

text: Lisäksi OLL koordinoi opiskelijahuippu-urheilua Suomessa vuoden 2014 loppuun saakka ja lähettää Suomen joukkueet universiadeihin sekä opiskelijoiden MM-kilpailuihin. Vuoden 2015 alusta alkaen vastuu opiskelijoiden huippu-urheilun koordinoinnista siityy Suomen Olympiakomitean huippu-urheiluyksikön alaisuuteen.


title: Opiskelijoiden liikuntaliitto

text: Liiton toimisto sijaitsee Lapinrinteellä Kampissa, Helsingissä, yhteisissä toimitiloissa SYL:n, SAMOK:n ja Opiskelijajärjestöjen tutkimussäätiö Otus rs:n kanssa.


title: Opiskelijoiden liikuntaliitto

text: Opiskelijoiden Liikuntaliiton ylin päättävä elin on kerran vuodessa kokoontuva liittokokous. Liittokokouksessa jäsenyhteisöjen edustajat päättävät toimintasuunnitelmasta, talousarviosta, hallituksesta ja muista esille tulevista asioista.


title: Opiskelijoiden liikuntaliitto

text: Liiton toiminnasta vastaavat liiton hallitus, sekä toimistolla työskentelevät sihteerit. Vuoden 2017 hallituksen muodostavat puheenjohtaja Marjukka Mattila (JYY), varapuheenjohtajat Juho Paavola (SAMMAKKO) ja Otto Takala (Tahkon Talli) sekä hallituksen jäsen Pekka Petäkoski (METKA).


title: Opiskelijoiden liikuntaliitto

text: Opiskelijoiden Liikuntaliitto edustaa toimintakentässään kaikkia Suomen korkeakouluopiskelijoita, ja tarjoaa etuja kaikille opiskelija- ja ylioppilaskuntien jäsenille. Edellä mainittujen lisäksi liiton jäseniä ovat Kadettitoverikunta, Poliisiammattikorkeakoulun oppilaskunta ja Tahkon Talli ry / Suomen urheiluopiston oppilaskunta.


title: Opiskelijoiden liikuntaliitto

text: Osa korkeakoulujen liikuntatoimista on liiton yhteistoimintajäseniä. Näihin kuuluvat Helsingin yliopistoliikunta, Turun yliopistoliikunta, Jyväskylän yliopiston yliopistoliikunta Itä-Suomen yliopisto, Lahden ammattikorkeakoulun LAMK Sports sekä Oulun korkeakoululiikunnan taustalla toimivat Oulun yliopisto ja Oulun seudun ammattikorkeakoulu.


title: Opiskelijoiden liikuntaliitto

text: OLL:n edeltäjän, Suomen Akateemisen Urheiluliiton (SAUL), perustivat vuonna 1924 Polyteknikkojen urheiluseura (PUS), Helsingin yliopiston urheiluseura (HYUS), Ylioppilasvoimistelijat, Kauppakorkeakoulun ylioppilaskunta sekä Turun yliopiston ylioppilaskunta.


title: Opiskelijoiden liikuntaliitto

text: Järjestön alkuperäinen tarkoituksena oli toimia helsinkiläisten korkeakoulujen akateemisia mestaruuskilpailuja järjestävänä organisaationa. Osaltaan tästä syystä SAUL ei kyennyt ensimmäisinä vuosikymmeninä nousemaan liikuntapoliittiseksi etujärjestöksi, jolla olisi ollut merkittävää vaikutusta yhteiskunnallisessa päätöksenteossa.


title: Opiskelijoiden liikuntaliitto

text: Toisen maailmansodan jälkeen järjestön toiminta oli pitkään suvantovaiheessa ja silloinen toimintamalli tuli tiensä päähän 1960-luvulla. 50-luvulla korkeakoulujen opiskelijamäärät kasvoivat voimakkaasti ja opiskelijaliikunnan asema korkeakouluissa oli kehno. SAUL onnistui 1960-luvulle tultaessa omaksumaan uuden etujärjestöpoliittisen roolin. Samalla järjestöä uudistettiin voimakkaasti, ja vuonna 1971 se sai uudeksi nimekseen Opiskelijoiden Liikuntaliitto.


title: Opiskelijoiden liikuntaliitto

text: 1970-luvun jälkeen OLL:n tärkeimmät painopisteet ovat olleet liikuntapolitiikassa sekä kunto- ja terveysliikunnassa. 2000-luvun jälkipuoliskolla liiton edunvalvonnallinen rooli on korostunut. Huomiota ovat saaneet esimerkiksi SYLin ja Otuksen kanssa toteutetut Opiskelijan yliopisto -selvitykset, jotka arvioivat opiskeluympäristöjä eri yliopistoissa. Edunvalvonnan edellytykset paranivat merkittävästi vuonna 2008, jolloin SYL ja SAMOK päättivät liittyä Opiskelijoiden Liikuntaliiton jäseniksi. Niiden myötä mukana oli nyt koko korkeakoulukenttä – aiemmin (vuonna 2007) ns. suorajäseninä oli valtaosa ylioppilaskunnista, mutta vain yksi opiskelijakunta.


title: Opiskelijoiden liikuntaliitto

text: Vuonna 2013 SYL:n liittokokous päätti kuitenkin, että SYL eroaa Opiskelijoiden Liikuntaliitosta ja ylioppilaskunnat palaavat liittoon ns. suorajäseninä. Vuoden 2015 alusta kaikki muuta ylioppilaskunnat, paitsi Åbo Akademis Studentkår (ÅAS), Taideyliopiston ylioppilaskunta (TaiYO), Lappeenrannan teknillisen yliopiston ylioppilaskunta (LTKY) ja Oulun yliopiston ylioppilaskunta (OYY) liittyivät taas OLL:n jäseniksi. Myös LTKY liittyi OLL:n jäseneksi keväällä 2016.


title: Opiskelijoiden liikuntaliitto

text: OLL:ssä on toiminut useita sittemmin merkittävimpien suomalaisten liikuntavaikuttajien joukkoon nousseita henkilöitä, kuten Jouko Purontakanen, Risto Nieminen, Juha Viertola ja Harri Syväsalmi.